7th FDW Day “We Got Talent” Winner Mai Van Lal Awmi Le CT Suhtonnak - Chinland Today Media\nDecember 13, 2016 1:52 pm·0 comments\nCT :: A Hmaisabik ah Awmi, Big big congratulation!!! Nehnak na comi parah kan lo lungawipi tuk tiin cibai kan lo buk.\nVLA :: Aw, ka lungawi tuk.\nCT :: Zangfahten, na hmin, na nu le pa hmin, unau paziat nan si, khuitawk in na ra ti le Singapore ah ziangtluk rei na um tipawl in sim thei pei maw?\nVLA :: Ka hmin Vanlalawmi, kan sungkua hi member 8 kan si. Ka pa hmin cu Thang Lian Mung. Ka nu cu Lalengzami a si. Unau 6 kan siih nunau 4 mipa 2. Tufang ah ka U nu le ka tapa thawn kan unau 3 in Singapore ah hna kan tuan. Kei cu kum 2013 in Singapore ka thlengih kum 4 zikte ka um thlang. Cu lo ka sung le dang zaten Tamu ah an um.\nCT :: Ziangtik in hla na rak sak thok? Cule himi “We Got Talent”? zuamawknak ah tumtahnak nei in na tel maw ti tla theih kan duh?\nVLA :: Ka nauhak kum 12 hrawngin hla ka rak sak thok. Cun, kum 2008 kum keimah kum 13 ka si lai ah kan khua Tamu ah “Kan sak ding, kan nuam ding (ဆိုၾကမည္၊ေပ်ာ္ၾကမည္။)” timi hlasak zuamawknak ah ka telih pakhatnak ka rak ngah. Atu hi hlasak zuamawk ka tel a veihnihnak a siih winner ka ngah khal a veihnihnak a si.\nKa zumnak ah kan sungkua in hlasak kan duh, awnmawi kan ngaina si ding. Ka unau dang tla cu keimah hnakin hlasak an thiam sawn.\nCT :: Cucu, a thok ihsin himi zuamawknak ah ka neh rori ding tiin nangmah le nangmah na ringaw maw? Confident na nei maw?\nVLA :: Aw. Ka tih phah, ka phur phah(nervous and excited.). Practice caan ka nei mal tuk. Ziangahtile nauhak pahnih kum 2 mi le thlahnih mi ka kilkhawi.\nCT :: Oh!!! Cucu ziangtin na practice?\nVLA :: Aw, zarhkhat vei 3 ka practiced. A caan ahcun zarhkhat pumhlum practice caan nei loin tla ka um. Ziang hmuahhmuah hnakin Pathian hnen lungawi thu ka sim duh. Pathian tel lo cun himi zuamawknak ah nehnak ka co thei hrimhrim lo. Ka sungkua(Ka employer & kids) an dam lo thluh. An khuhkhuh, an raibur. Ka thlacamnak cu raibur lo le khuhkhuh ve lo ding hi a si. Pathian hi a tha kumkhua, ka kiangnai ah a um ringring ih ka thlacamnak i letsak.\nCT :: Na inntek tei’ in zuamawknak na tel thu an thei maw?\nVLA :: Aw, Thei ee.\nCT :: Tha an lo pe maw?\nVLA :: A hmaisabik audition ihsin final thleng in support. In suang zet.\nCT :: Wow!!! A va lungawi um ve! An inn ah ziangtluk rei hna na tuan?\nVLA :: Haaaaa …kum 1 lawng si lai.\nCT :: Oh, singai. Cun, na hla sakmin pawl, hla na hrildan ah nangmahte maw na hril? Midang in an lo bawm maw?\nVLA :: Taktak te cun, POp hla hi ka ngai duh zet, jazz music. Ka duh tuk ruangah inn ah ka sak theu. Cunah hla hril cu a ol zet. Hla fing 3 -5 ka hrilih kanmah MCFS (Mizo Christian Fellowship Singapore) in hotu Pu. F. Vanlalhruai hnenah ka kuat ih amah in I hrilsak. Culawng si loin ka U nu hnen khalah ka kuat thotho ih an ruahnak pekmi ka aanngai. Annih in, “Himi“hla hi na aw thawn a mil, himi sak aw” in ti. Final ih ka sakmi kha “Listen” timi Beyonce ih sakmi kha cu kum 2013 ihsin ka rak ngai ih a aw le a hlafang ka byheart thluh cia hlei ah khai’ hla kha ka duh tuk ruangah final ka thlen in khami hla kan hril. Cun, Pathian zangfahnak in nehnak ka rak co.\nCT :: Woww….. Theih nuam zet a si. Cun, Himi nan zuamawk laiih na harsatnak bik ziang a si? Cuih harsatnak ziangtin na pahtlang?\nVLA :: Ka harsatnak bik maw! OH, Nervous and exciting. Thaten ka practice thei lo, ka buai thei tuk ruangah. Cunah ka aw a flat ding le ka aw a cat (out of tune ) ding ka phang. A hla le sak har a si fawn. Restroom ka feh tinten thla ka cam rero si ko.\nCT :: Si rori, na hla kha sak har zet si kan lo ti rero. Na titha tuk.\nVLA :: Thank you.\nCT :: Winner timi an von phuangih na hmin an ron kawh fangah ziangtin na feel?\nVLA :: Hahahha nehnak ka co ti ka zum thei loih ka lungawi tuk rori panteh!\nCT :: Neta ah hlasak zuamawknak tel theinak caan tha na ngahsal bang sehla na zuam bet pei maw?\nVLA :: Aw, sinan ‘ we got talent ‘ ahcun si nawn lo ding. In tel siang nawn ka zum lo.\nCT :: Na sunmang ziang a si?\nVLA :: Gospel singer le Nurse si thei ding.\nCT :: Aw, Netabik ah nauhak pahnih na kil phahin ziangtin hla na practice ti theih kan duh, An itthat hnu ah maw na practice? Na room ah maw khuitawk ah?\nVLA :: Hhhhh khami fangte ah ka pinu Japan a feh, keimah, ka pu le nauhak pahnih kan um. Nauhak pawl an dam lo bet. Ka pu le hna a tuan. Zanlam 5.30pm ka pu a rak tlungih rawl kan ei. Nauhak pawl ti ka kholh ih sii ka pek hnu ah ka pu nau rak zoh sung dingin zangfah ka dilih cutin ka room sangka khar in hla veihnih thum ka sak. Cuhman zantin ka tuah ngam lo. Sunah a ngai in hla ka ngai ringring.\nCT :: Na caan sunglawi pekin kan thusuhnak in rak let ih kan lungawi tuk.\nVLA :: Nan thusuhnak san hi sunglawi ka ti. Ka lungawi.\nVCTH Website Kaitu Francis Cung Bik Interview


Suu Foundation Onnak Nei - Chinland Today Media\nSuu Foundation Onnak Nei\nMarch 12, 2014 1:11 pm·0 comments\nAung San Suu Kyi sunloihnak ah Myanmar ih harhdamnak le fimthiamnak pawl a thansonak ding hnatuan pawl bomnak nei dingah leiltun minu hminthang Hilary Clinton (Clinton nupi) le Laura Bush (Bush nupi) ih hohanak in March 9 ni ah Suu Foundation onnak cu Yangon ramthen Bahan khawpi ih Saya San Plaza ah tuah a si.\nSuu Foundation hi East-West Center in an fund hrang tulmi pawl an bom ding thu khal East-West Center ih Managing Director Dr. Jerrold cun a sim. Himi ah Suu Kyi zuknung an tuahmi “The Lady” zuknung ih Suu Kyi cawngtu Michelle Yeoh khal a tel ve.\nSuu Foundation ah hotu dinhmun in Hilary Clinton le Laura Bush in an tuantlang ding. Himi ah ram 31 ihsin media hnatuan pawl an tel ve. Himi ah Aung San Suu Kyi cun thusimnak a nei ih Human Resources hrangah thuthang le suah ringring mi thuhla-bu pawl ih hnatuahnak a thansonak dingah zirnak tla tuahsak tuahsak ding a tumtah thu khal a sim.


Mithi Ruang 3000 Ur Theinak ih Thuk An Tuah Rero Thu Military Council Ralkap-in Puang. – Thechinlandtoday\nMithi Ruang 3000 Ur Theinak ih Thuk An Tuah Rero Thu Military Council Ralkap-in Puang.\nadmin July 30, 2021 Leave a Comment on Mithi Ruang 3000 Ur Theinak ih Thuk An Tuah Rero Thu Military Council Ralkap-in Puang.\nMilitary council Yangon region sungih thlanmualah ni khatah mithi ruang 3000 tlun ur theinak dingih thuk 10 cu a rualin tuah rero a si thu MRTV fehtlangin tihni sunah khan an puang ih, Yi-wei thlanmualah ruang rawlh luhtheinak ih thuk kua 5 nei mi panga cu tuah rero lai a si.\nAn theh a si len mithi ruang 50 cu Nazi 1 sungah ur thluh thei a si dingih, Hi thlanmual pakhat lawngah ni khatah mithi ruang 1000 tlun a ur thei ding thu khal an puang cih a si, cu vekih ruang urnak an tuah rero mi cu Yangon region administration council chairman, Region commander leh Mayor pawlin an zoh fiang zo tiah theih a si.\nYangon khawpi Municipal committee kaihhruaiin Yangon region sungih thlanmualah cu vek mithi ruang urnak thuk 10 cu tuah rero lai a si ih, an theh hnuah cun ni khatah ruang 3000 tlun ur thei a si ding thu military council cun thusuah a tuah a si.\nCovid third wave thla 2 sungin covid ruangih thi 4629 an um zo thu Military council hnuaiih Ministry of Health and Sports cun a tarlang ih. Sinan, a takih thi zat cu hi mi hnakin an tam sawn thu a tuat thei ih a thei theih a si.\nMindat peng sungih kahawknak ruangah khua 10 ih um mi pawl hramlakah an tlan. →\n← Yangon Khuapi Lamzawhnak Ah Mipi Le Mipi Karlah Ah Tihnung Thil A Chuak Hoi


India Ramah Nunau Pawngsualnak Thleng Lala - Chinland Today Media\nIndia Ramah Nunau Pawngsualnak Thleng Lala\nJanuary 14, 2013 8:11 am·0 comments\nAMRITSAR, INDIA : Kan dung naite ih India ramsung le leitlun tihnin theitu thuthang, nunau pawngsualnak le pawngsual tuartu nunau cu Singapore ih a thihnak thu theih asi. Cumi ih sualnak a neitu le pawngsualtu pawl khal tu ah court ah an thu relsak rero an si lai ah le, India ramsung ah cozah in nunau pawl par ih a zohdan duhlotu pawl in lamzin an zawh rerolai ah pawngsualnak dang thleng lala cun India ram ih nunau pawl nun him lo zia a langter.\nCui pawngsualnak cu, 11.1.2013, Friday ni ah, Punjab ramthen sungah a thleng lala. India ramsung thuthang pawl ih simdan vek asi ah cun, Punjab ramthen sung, sikh khawthianghlim ti ih an kawhmi Amritsar khua ih feh rero nunau kum 29 mi cu, mi 5 pawl cun motor bike thawn an phur ih, hmun le ram nunau nu ih a theihlonak ah an hruaihnu ah an pawngsual asi. Cumi 5 pawl cu, zan ah bus thawn an vak ih, cumi an vahnak ah hi nunau nu hi an hmu. Bus driver le conductor khal an tel ve.\nPunjab ramthen sung ih Congress Party hruaitu pakhat asi mi Partap Singh Bajwa cun, “Hivek thil a cangsal mi hi palik pawl ih duty thatlo ruang khal ah asi ve. Ziangahtile, zan ih vak bus ah zo vek an to, khawitawk feh ding ti vek thaten an zoh thatlo ruangah a si. Kan dung naite ah hivek kan ramsung ah a um zo.\nTu ah a um lala hi kan ram thuneitu pawl in tuanvo an pekmi pawl ih hnatuannak thaten an zoh that a tul asi” ti in asim. Hitawk pawngsualnak ih rinhlelhmi mi 6 pawl cu palik pawl in an kaihzo thu an sim.\nCulai ah, Maharastra ramthen sung khal ah, tuihlan ih mi sualzet pakhat, kan dung kum May thla ih thawnginn ihsin an suahmi pa cun, Nikum December 28 ah khan nauhak kum 9 mi a pawngsual ih a thah ruangah a umnak inn ah kum 32 mi hi kaih asi ti in Press Trust of India cun a puang. Madhya Pradesh ramthen sung khal ah, mi pakhat cun a motor sung ah tlawngta nunau cu a sualpi tum ih, cumi cu palik pawl in an hmuh hnu ah kaih asi.\nZianghman a tuah man hrihlo ih a thu an relsak hnu ah a motor mawnnak licence ( driving licence ) cu an laksak ih, a motor khal palik pawl in an kaihsak thu India Press cun a tarlang. India ramsung ih hivek pawngsualnak a tamtuk ruangah mipi thinhengnak a sosan vivo khal zum a um thu thuthangca pawl cun an tarlang.\nQueen Elizabeth II Sizung Thleng\nIndia Ram Ah Khawhlum Luar\nIndia Khawdai Ah Chin Mi Him


Palik Bawi Motor Lak Piak A Si - News and Media\nPalik Bawi Motor Lak Piak A Si\nYezakyo peng uktu palik bawi ih motor cu PDF pawl in an laksak ih ralhrang uknak dothleng caan sung hmuah ah hman a si ding, tiah thu an suah. Magway ramthen, Yezakyo pengpi uktu palik bawi ih motor cu PDF in an lon thu Earthquak’s Defense Force cun thu an suah.\nJune 17, zinglamah Earthquake Poeple’s Defense Force cun Yezakyo pengpi uktu ih motor an lonsak ngah thu, hi motor hi Yezakyo ihsin Pakokku lamih a feh lai pawl ni 20 rei tiang an zingzoi thu, pengpi uktu palik bawi kuttang ih palik le Pyu Saw Htee in motor cu workshop ah an ra tuah laiah an rak lonsak thu, palik bawi ih motor cu dothlengnak caan sung hmuah ah an hmansak ding thu, an thusuah ah an tarlang.\nMagway ramthen, Pakokku peng, ‘Khaing Ma’ timi motor workshop ah June 17 ahkhan motor tuahter dingin palik le Pyu Saw Htee pawl in an ra ret. Cumi cu PDF pawl in an rak laksak ih workshop neitu le a hnatuantu pawl an kaih phah, tiah tualsungmi pawl in an rel. June 17 sunhnu her ah Pakokku peng, No. 6 veng ih ‘Khaing Ma’ workshop ah Yezakyo pengpi uktu palik bawi ih motor an tuahter le hi motor cu PDF pawl in palik bawi ih motor a si le si lo an hliakhlai hnuah an laksakmi a si. Hi motor hi MAZDA BT 50 Extra CUB motor rang a si. Crd – MF\nRalhrang Pawl Ruangah Ralzaam Nufa An Thi\nPDF Nan Ngamh Ahcun Ka That Uh A Titu Pa An Thah Cang


An Neihawk Ni A Thleng Hlanah A Pasal Ding Cu A Hngawng Ah Nam In A At – Meifar\nAn Neihawk Ni A Thleng Hlanah A Pasal Ding Cu A Hngawng Ah Nam In A At\nIndia, Andhra Pradesh ih um nunau kum 22 mi in a pasal ding cu a hngawng ah nam in a at. Hmai thla ih neiaw mai ding an si, an neihawknak ding hrang thil ziangkim an tawlrel thluh zo.\nTlangval Ramu cu cathiam sang a si, fala in Ramu cu a rualpi pawl thawn a hmeltheihter awk hnuah tlangpar kai dingin a sawm. Tlangpar temple kiangah nazi pakhat sung hrawng an va um ih an ṭum laiah fala in ‘surprise laksawng ka lo pe ding’ a ti.\nA mit a singter ih a mit cu puan in a tuamsak, cutin a hngawng ah a at ih fala cu a tlan tlung. Ramu cu a hngawng ihsin a thisen a irhsuak ih a talbuai, bawmnak dingin a au ih a vanṭhahnak ah kiangkap ih um pawlin an va hmu ih siizung ah an tlanpi lohli.\nSiizung ah an tuamhlawm rero lai ih a dinhmun cu a sia zet nan a nunnak hrang thinphang um a si lo. Palik pawlin thu an suhnak ah fala in pasal ah a nei duh lo thu a sim thei, a nulepa lungkimnak ih neiaw ding an si.\nA nulepa hnenah a nei duh lo thu a sim nan a nulepa in a thu cu an ngai duh lo, neiaw dingin thil ziangkim an tawlrel sak thluh ruangah nam in a at thu a phuangaw. Palik pawlin an thubuai cu an zingzoi vivo ding.\nMadalay NLD Vice Chairman Ih Nupi Cu Ralhrang Pawlin An Kai Ih An Vaw That Hnuah Lamzin Ah An Hlon\nTulai Leitlun Ih Milian Bik In, “Inn Ka Nei Nawn Lo, Rualpi Inn Ah Ka Um” A Ti


Meithal Cawknak Ding Phaisa Ting 200 A Zaam - News and Media\nRalhrang pawl donak dingah DRPA in meithal cawk an i tim i tlawngta pakhat in arak bum, an sumpai ting 200 le pistol pakhat a tlanhlohpi. Panglong University of Technology ih tlawngta pawl hotu pakhat Sai Htet Aung a si. May 15 tiangah simfiang awknak a neih lo ruangah an thangsiat ih tlawngkai thei nawn lo dingin an tarlang.\nNikum 2021 November thla ah DRPA in meithal lei dingin sumpai an kuat ih a hlo lanta. March 2022 ah an pehtlaih theisal ih Sai Htet Aung in meithal lei a tumnak ah bum a tong thu a sim thei. DRPA thuphuangtu in, “Bum a tong ve thu in sim, bum a tondan cu relfiang dingin kan ko nan tuni tiang a relfiang aw thei lo. A san um lo, in bum ti cu a fiang tuk” a ti. DRPA in relfiang aw dingin theihternak an pe ih a pa in a relfiang aw ding a ti nan tuini tiang a relfiangaw hrih lo.\nDRPA in amah thawn pehtlaihaw tu pawl hnenah theihternak an pe ih, “Hitin thil nan tuah asilen nan meithal, thilri pawl nan ngah nawn lo ding. Nan ngahsal duh asilen ngaithiam in dil uh” an rak ti sawn. Meithal leinak ding sumpai ting 200 cu DRPA pawlkom ta lawng asilo, midang pawlkom thawn sumpai an thawhkhawmmi a si. Cr – Mf


Nunau Thil @ Ihsin Khuasia A Dawisuak – Meifar\nThailand, Ratchaburi ah dawithiam in nunau serh sungih um khuasia a dawisuak. Nunau in a serh sungah khuasia aum a ti. kum 25 sung arak um zo ih harsatnak phunphun a pek thu a sim. Denmark ramah arak um ringring lawk ih siizung ah a piahaw ṭheu nan an siivai pekmi in a neh lo.\nCuruangah Thailand ram ah ava tlawng ih khuasi dawitlan thei Ajahn Koongawee Seesayam cu a tong. Ajahn le a kuthnuai tlawngta in a seh sungih um khuasia cu an dawisuak, khuasia dawinak ih an hman ṭheumi funghreu cu nunau pum parah an ret ih a tlawngta in nunau ih serh cu napin a nam.\nKhuasia dawisuahnak ṭongkam a sam rero ih a tlawngta in , “Khuasia, suak aw, suak aw” a ti rero nan an hlawhtling lo. Ajahn Koongawee in a tlawngta ih lu ah a kut avun suang ih, a tlawngta in a tha neih muah suah in nunau ih serh cu a namsal hnuah ‘Khuasia, suak aw…’ an ti.\nNunau in minute 14 sung cu naa a ti tuk ih a talbuai ciamco hnuah khuasia cu a suak, a damṭha vuarvi in a theiaw. Online mipi pawlin nunau-mipatnak lam ih hmuhsuam awknak a si an ti nan an pahnih lungkimnak ih an tuah thu an rel, nunau in dawithiampa hnenah lungawithu a sim rero.\nA Pasal Rinumlo Ih Hnipuan Pawl A Zuar, Lilamnak A Tuah


Ralhrang Pawlin Nauhak Kum 4 Mi An Kai – Meifar\nRalhrang Pawlin Nauhak Kum 4 Mi An Kai\nMay 3, 2022 ah ralhrang pawlin Mandalay peng, Kyaukse khua ah nunau nauhak kum 4 mi an kai. Nauhak Mashaki ih pa cu CDM tuah tlawng saya a si, lamzawhnak ah mipi kaihruaitu a si ruangah ralhrang pawlin kaih an tum ih hmunhimnak ah a tlan.\nCuruangah a fanu telin an innsang member 9 cu a aiawh ah an va kai. An sungkhat in, “U Wai Lwin Oo cu ralhrang pawlin kaih an tum ruangah a tlan, a tlanhlonak cu a rei tuk zo. Ralhrang pawlin kai dingin an inn ah an ra hawl ṭheu ih an hmu thei lo, tlawng saya ihsin CDM tuah a si” a ti.\nRalhrang pawlin U Wai Lwin Oo an kai ngah lo ruangah a aiawh ah a fanu kum 4 mi, a nupi, a nulepa, a upa pahnih, a farnu, a nupi ih nulepa pawl cu an kai thluh.\nApril 29, 2022 sun ah ralhrang pawl ih sumpai phurtu motor cu tualsung mipi ralkap pawlin meithal thawn an hringhro hnuah sumpai ting 1,500 le motor cu an laksak, ralhrang pawlin U Wai Lwin Oo khal a telve tin kai dingin an hawl nan an kai ngah lo runagah a innsang pawl an kai thluh.\nAn kaihmi pawl cu an suah zalen hrih lo ih tuini tiang an sungkhat pawlin an pehtlaih thei hrih lo. An sungkhat in, “An nun a rawng tuk, nauhak hi kum 4 mi lawng a si lai ih mucu kai lai a si. Ṭong a thiam zo ih a duhnung tuk, hmeltheih lo cu a ṭih thei tuk. Tu’ahcun a ṭap rero ding” tin a seherh thu media hnenah a sim thei.\nA Kap That\nRalhrang Pawlin CNDF Hruaitu Pakhat Umnak Inn An Kalh


CT Lengtu kawm awknak - Chat... - Chinland Today Media\nMarch 29, 2010 6:13 pm·1 comment\nNa len theunak…Laitlang sangkapi…Chinram tukverh…Lolu ih lorawn cuannak kan ti ding maw, asilole, “Tuini kan Chinram” kan ti sawn ding…hitin kan ti sawn pei, nan lungkim sawn ding kan zum…Chin Today + Chinland Today in lengtu fala tlangval nu le pa, pitar pawl hrang tiang nuamnak ding le thinlung sung ih khawlmi thuruah catmi simrel theinak ding ah tiah CT in vorhlam kau Youtub hnuai ahkhin “CT Lengtu Kawmawk Nak” ti’n thil-thar kan tuah. A va lungawi um ve aw!\nA hman daan hi sim le rel tullo in kan thiam cio ding nan, mi thekhat in ziangvekte khal in sim theu uh tiah ca inkuattu an um ih cuipawl hrang ah “Sign in [Chatroll | Guest ] or Sign up” timi nganmi na hmu ding (guest) timi parah na hmet mai ding ih cule, guesname timi zawn ah na hmin na ngan ding ih cutin kan nauhak te lai ih kan zir theumi “Go” timi parah na hmet sal ding ih cutin na tum ram ah cartoon pawl bangin na thleng cih ding.\nAw, kan Palai pawl’h in cah zawk reromi thu pakhat kan lo sim hgilh zik leu leu sisi aw! Comment kan pek ah siseh, kan lungruahnak kan ngan suah tikah ah siseh, mi’h ruahnak tuahmawh lo ding in le capoh tuk ca ngan lo ding in le, mifimlo pawl bang in ca duhduh nganlo ding timi kha tuanvoneitu lam ihsin kan lo than. Na ruahnak felfaite’ nganmi hmuh kan hiar zet a si. CT lengtu pawlih nuamnak pakhat leh cu Online paziat timi fiang zet in a hringmi rawngte thawn kan hmu aw thei.\nCT ah, Ram sung thu, Leitlun thuthang, Nun Thu Leng, Biazai le Thufim pawl tawi kimcang zetin kan ngan theu. Ca in kuattu le, thuthang in kuattupawl mipi, a hleicein nonawn pawl hnen ah kan lungawinak cahlap ih sim diriam lo in website ah kan lo sim sal a si. Chinmi nonawn pawl ih sumtualrawn ah hi CT cang hram!\non March 30, 2010 at 11:26 am\nA tawlreltu nan zaten par ah lungawi za ngaingai a si ih…\nA THATUK FAWN…


Zaangfah tein Kawlram pumpi thimnak a dih hlan lo cu Dr. Sasa hi’Interview tuah tu hlah uh. – Onlinenungak\nZaangfah tein Kawlram pumpi thimnak a dih hlan lo cu Dr. Sasa hi’Interview tuah tu hlah uh.\nZaangfah tein Kawlram pumpi thimnak a dih hlan lo cu Dr. Sasa hi ” Lai Media & News ” company nih interview rak kan tuah piak ti hlah uhlaw tha. Thil a theithiam mi caah cun tampi chim a hau lo.


Paing Takhon An Suah Ve Lo Ruangah A Farnu In “Manisun Ahcun Ka Nu Cu A Aipuang Tuk Nan Tuisun Ahcun A Ṭap Rero” A Ti – Meifar\nJune 30, 2021 sunah ralkap in thawngtla 2000 lenglo an suah zalen, asinan CDM tuah cozah hnaṭuan, lawyer, NLD upa le thuthang latu ṭhenkhat cu an suah lo. Kachin pacang pakhat khal a fanu neihsun an suah ve lo ruangah lungkuai in a thih phah.\nKum 24 mi Myanmar singer, actor le model hminthang Paing Takhon cu thawnginn ihsin an suah ve tin thuthang aum nan a innsang pawlin a tello thu an relfiang. Paing Takhon cu ralkap cozah dodal in lamzawhnak ah arak tel ṭheu, ralkap pawlin 505 hmangin kaih an tum ih hmun dangah a tlan.\nCutin a damlo bese tuk ruangah April 8 sun ah a thupten inn ah ava tlung lawk ih ralkap pawlin an rak kai. Damlo cingin an kai ih tuitiang an suah hrih lo.\nA farnu May Chit in “Kan innsang cu kan hlim lo tuk nan innsang dang pawl an hlimlai ka hmuh tikah lungawi in ka mittla arak tla ve. A caan leh surprise in tuah tum ruangah an suah lo a si ding tin miaa vekin thu ka ruat. Manisun ah ka nu cu a aipuang tuk nan tuisun ahcun a ṭap rero.\nMani zinglam ahcun kan innsang cu kan buai vutvo. Umngaihnak khal thei lo in kan phar rero nan tuisun ahcun kan dai reprep. Ka nu a ṭap rero ruangah a thinhar tuk pang ding tin thinhar lo vekin ka um ih ka lem, thinhar lo vekih ka um caan hi a sau tuk zo ih ka bang ve zet” a ti.\nJune 30 sunah Myanmar milar pawl khal an suah zalen thluh ding tin thuthang aum nan 2 lawng an suah, an suahmi milar 2 cu Actress May Toe Khaing le Makeup Artist May Oo Maung an si.\nMidang an kaihmi milar hminthang pawl cu Paing Takhon, Director Min Htin Ko Ko Gyi, Comedian Zarganar, Singer Saw Phoe Khwar, Actor Pyay Ti Oo, Indra Kyaw Zin, Lu Min, Singer Po Po, Beauty Blogger Win Min Than le Ye Deight (ရဲတိုက်) pawl cu Insein thawnginn ah an um lai.


Chinmi In Umnak Hmun Kan Nei Lo…Hnawlmi Kan Si - Chinland Today Media\nChinmi In Umnak Hmun Kan Nei Lo…Hnawlmi Kan Si\nJune 30, 2009 7:09 pm·1 comment\nBy – Uk Lian\nIndia ram ih nitin thuthangca thabik “Time of India” cun Mizoram CM Pu Lalthanhawla ih tongmi a ngai pawimawh nasa. India hotu pawl water seminar an neihnak hmun ahcun Pu Lalthanawla cun “Mi ram in Indiami nautatnak le hmuhsuamnak an nei tin dem ding kan si lo. Kan mah India ram hi thleidaanawknak ram a si”a ti.\nAsim vivo nak ahcun ka vahsuah caan khalah mi tampi in India mi na si maw…Nepal ram ihsin ra mi na si maw ti tiangin thusuhnak in nei…India ram sungih northeast mi pawl in hngilh ttheh maw si ke…ziangah India mi ( an mah ) bangin in pawm thei lo tiih a relmi cu mi tampi in an ngai pawimawh zet a si.\nKan ni Tribal/northeast mi pawl hi ziang ruangah mi nautat le mi ziangsiar lo ih kan um deuh theu timi in ruatsuak ter. Kanmah lak ahcun ropi le tawk zet in kan um ko nan ziang ruangah miphun pi dang, leitlun ih kan tlanlenpi mi pawl in an mah bangin in zoh lo, in ruat thei dah lo a si pei…US fala tlangval pawl cun “we are the world” an ti aw mai. Kan ni khal in “we are the world” kan ti aw theu men ding nan kan kiangkap miphun dang pawl in an mah vek rori in, in pawm ve maw timi kan theihfiang a tul in ka thei.\nHnam hnufual kan si ruangah hmuhsuam hlawh in kan ruat aw lai maw…? In ruahnak hnak in kan mah in nau le ziangsi loin kan ruat aw sawn pang maw…Kawlram kan ram/ Chinram kan ti nak ram khalah duhduh ih nautat le hmuhsuam kan hlawh. Ram nei lo kan va bang ve! Kan ram kan ti…kan inn kan ti asinan ziangah kan ram le kan inn umnak mipi hman in anmah bang le an khawpi milesa bangin in pawm lo…In nautatnak le a ram sungmi bang ih in ruah lo nak hi ziang ruangbik ah a si…\nLeitlun ah kan tawk zet ko tiih a ruat aw tu kan si lo maw…ziangah kan ram Myanmar (Kawl pawl ih Kawlram) timi kan ram (Chin ram ah) calhngal tak in kan khawsa thei lo…ziangah tuini tiang nautat le miphunpi sinakin in hnawl rero lai….?\nLeitlun ah Chinmi/Laimi vial um khal sehla kan tthathiam tuk ding tiih a ruat aw ngam vetu kan ni Laimi pawl hi ziangah miphun dang ih hnawl rero men ding ah kan um. Mi in in theithiamlo, mi’n in ruat sual pang maw a si…asilole kan mah sawn hnawl ding in kan khawsa sawn a si kan ti ding maw….Leitlun ah laihri phumnak hmun a neivetu, Minung sinak diktak a neivetu kan ni Chinmi pawl hnawl le nautat kan tuar reromi hi kanmah lam thiamlonak ruangah a sinak zawn khal a um ding ka zum. In nautat lo caan khalah kanmah in teh thinlung nau cia in kan ret aw pang maw…asilole ziangah cuti minungpi sinak le ram khat mipi sinak ihsi cohlan duhlo kan si…\nKawlram ih a um Chinmi pawl in ziangtluk nautat kan tuar timi kan thei. Kanmah/ kan Mizo pi kan u le nau (Mizo mi pawl) khal India hnam dang pawl in an thliar hrang sin lai a si. Khua-nu in vakvai le mi hnawl ding rero ah in rak remruahsak maw si tin thu ka ruat…in siangce ding si lo…\nMi thenkhat pei cun kan ni hnam nepnawi pawl hi leitlun minung sinak ihsin hlawnhlo in duh men ding ah ka ruat. Ziangruang bikah vakvai le hnawl rero kan si timi hi siartu pawl hrang ih ka thusuhnak thupibik a si.\nKan u nau Piang Khaw Lian in “Chin the savior of Burma” timi a rak ngan dah. Kan khua le kan ram hrangih nunnak tiang a liam ngamtu… ‘Kan mah kan ram’ a ti aw rerotu kan ni hi, kan ram mipi u le nau pawl in ziangah an ram mipi si tho si in, in nautat ih an mah hnak ih hnuai deuh ah in ret lawng hman siloin in hnawl ringring nak san….?\nRam kan nei maw…suahnak hmun le ram teh kan nei maw…kan nei kan ti ah teh kan ram mipi in, in pawm taktak maw….Kan lo in an thathiam maw…Asile ram nei lo bangin khaw za kip ah kan tawi men ding maw…?\nLeitlun ah kan ni Chinmi pawl hi nu le pa nei lo bangin milian inn ah ret pitling men kan si lo. Kan ram mipi lala in, in hua in in nautat a va si hman ah, in hnawl a va si hman ah a ram neitu le tlentu kan si. Ram hrang ih thisen burtu kan si ve, (We are the owner of our Country) kan ti aw thei ve a si.\nIn nautat ih in hnawl rero lai ah lan thei dingin tuah suak theimi tampi kan nei. Siangpahrang si ding cun hnen um sinak a thlen hmaisak a tul kan ti theu kha. We shall overcome some days…nikhat ni ni ah nehnak kan co ding a si.\nKa Leitlun Boruak Danglam Mi\nLaimi cu….kan tinan…???\nPeter Mang says:\non July 1, 2009 at 9:56 am\nUmnak nei lo tla kan si lo, hnawlmi tla kan si lo –Serhsiamtu Pathian kan mawhthluk dah pang pei! — Umnak Nei Lo Leh Hnawlmi Vekih Um Miphun Kan Si Sawn Lo Maw?\nZiang, zoh awla, Thu Dang Kan Rel-tel Nawnlo Ding, kan mai Ram rori hman kan Ram kan ti ngam lo’n Kawlram, Kawlram, Kawlram kan ti ( Kawl miphun lawng ih ram si bang in), …a cuih mai’ ram koh daan hman thleng ngam/thei lo cu, Kan hmuhawk daan in kan ko aw a si ko. ziangtin so???


Cut Throat Cabaret | The Perth Project\nCut Throat Cabaret\nFringe World 2016: Cut-Throat Cabaret review\nFebruary 11, 2016 theperthproject\tLeave a comment\nCut-Throat Cabaret is a massive undertaking by Deadly Entertainment, with host Deadly Serious presenting 38 acts from 11 different genres and 27 artists, performed across six nights. Perfect for when you’re not sure what you want to see, it offers up different local, national and international acts every night with a unique mix of burlesque, circus, comedy and magic.\nCabaretCut Throat CabaretFringe WorldPerthreview


November 1, 2010 2:22 pm·15 comments\nCT ahhin capoh kan ngan khaat hle ih tuini ah kan palai pakhat in capoh in rak kuat ih cucu capoh ngainaa pawl ih siar thei ding ah kan run post a si hi.\nThis is also for lady!\nTlangval pakhat a zin a suak tuk, tuar thei nawnloin nunaupawl zinthawhnak hmunah a lut mai. Fala pakhat in, Hey! This is for lady” a rak ti.\nMipa a thinheng ih a bawngbi zip a phelh ih a khimite kha a hmuh ih “This is also for lady” a ti ve.\nMizo tong thiamlo Aizawl bazaar ah sa lei ding ah a feh. A rualpa in a ‘ziangmi na duh an lo ti le, a kawchhung ti aw’ tiah a cah. A hmun a thlen tikah a mang thei nawnlo. ‘Ka pu a khawitawk fang na duh’ an rak ti. “A chhungkua ka duh” a ti.\nThil a mang thei nawnlo. Ka fa le nau le uh, zangfahten’ Tahan ih ka hminpi pai hmin ka mang nawnlo…in sim hram uh. A fa le te pawl cun, “Ka pa na hmin Lian Thang Luai a si ih Tahan ih na hminpi hmin khal Lian Thang Luai a si” an ti…aw, “ka fiang zo”.\nMikeu/thausi bum thei\nPakhat pa mikeu a bum. A bum daan. Thausilen(khianthawng) tum demdem pi a zarih Amah sawn cu a leng ah a it. Mikeu pawl cun a sung ah ka it ah an ruat ding tiah a mah cu a leng ah a it riairiai.\nFala nu in a tlangvalpa hnen ah “U Lian, ka kut in tham hnih…a dai maw” U Lian cun eee! Na kut a dai tuk ual ziang na cang..? Fala nu cun “A tu te kha ek ka thawh theh ciah i…hi hi hi.\nPakhat pa a umhar tukih umhar phen ah hri in a awkaw that.\nHnakhat lam tha\nPakhat pa a hna khatlam a tha lo, a tha lam tu a set.\nAl thei lo\nPakhatpa a hnaset tuk ih rawlhmeh cite al le allo khal a thei thei lo.\nPakhatpa a aw haak tukih sobul thawn talh atul.\nSteven Rualthankhum Sunthang le CT\non November 1, 2010 at 5:29 pm\nHahahah…khek khek khek khek\nMizo tawng thiam lem lo kha an sut ih ” eng nge in chawhmeh ?” an ti …Bawng kuachhung hun ti ding kha ” Bawng chhungkua ” a ti an ti…an ei cawk ngai kei maw?\nPa pakhat ‘sacek’ ei cak/hiar tuk khal hi lamzinpi ih cawpi ding lai taw a fawp hmiah …..\nFala pakhat khal hi a kawr nghawng a kau tuk ih a kawr nghawng ihsin a to lang thei (to lang cu ….?)…..\nCui fala cu a sinior (leng u) tuk ih a hmin hmai ah BC a ret…a nu le pa khalin an Ni vekin an zauh thlang men…..\nPitar pakhat hi a dam rei tuk lawman ih a tu le fa tusuan pawlin ” kan Pi hi a dam lan ta zik si ding” an ti tawp …….\nTlangval pakhat hin Mobile camera um ci a lei ih ” wall paper ” ih zuk mawi an ret theu kha a rak thei ve si hmang….a fala a zuk rero ih ” cang rero hlah tha ten um aw ka Mobile bluetooth ah ka lo hmang ding a ti hep mai”.\nKhua pakhat khal hi an hur hlawm tuk ih lam zin ah pawisa za ca tla an hmuh khal len an sar ngam lo,…ziangah ti len an kun pang zawngah dung lam ihsin an rawn CHARGE hmiah zel…..\nPa pakhat hi zahmawh rel a hmang tuk ih Doctor nih khui tawk a naa tin a sut ih ka sazu umnak parso vivo ih ka lu hi a hun ti tal cuuu….\non November 2, 2010 at 11:55 am\nEhe lee.. U Saia na va thiam ve.. hehe\nPa pakhat khal hi zahmawh rel a taima khopmai… A sermon zikih..”Bible ka run phen ta ding a ti.. Sam hlabu siar hi ka tilsep zawng asi” ti tla a run ti ngenge.\nTlangval pakhat khal hi mizo tong a thiamlo tuk ih, Champhai ah khan Burma ihsin a thleng pek ih Sweet lei a tum. “Ka pu. i chhuchhin kha engzat nge?” .. putar pa cun ” ee ee eee..zawnga! Chhu hian chhin a nei ngai a mi!!! a ti mawle..\nTlangvak pakhat khal hi a dum khopmai.. a rualpa in “ka rual nang cu tidai ah tlathat khal awla, meisa ih kang that an lo ruat thotho ding” a ti mawle..\nPa Pakhat kha nunau si a duhlo khopmai, ” Nunau si hnak cun laiking pa si ka duh deuh” ati.\nPa pakhat kha a rilrawng tuk ih an nu a phone.” Valte nu, ka rilrawng tuk, ngapih kuttum tiat ngeingei in rak suang aw.. ka rak thleng veten tisa thawn ka hmeh ding” a ti.\nTawk hrih seh..\non November 2, 2010 at 12:58 pm\nTlangval : Na mobile sungah bluetooth a um maw?\nFala : Cuvek zahmawh lam ka phone sung ah a um lo.\nMizoram sazuar pawl an manhlap thei tuk hmang. Putar pakhat sa a va lei ve ih a su an rak pek ngah….a suangko…hlawn ding le sa, ei ding le su…\nA pasal bangzet in a ra tlung….An nu cu ihkhun ah sleeping pill thawn ti derder in a rak it that…an pa thinheng tuk, zan hman ah ka lo ihpi dahlo tiah a ihpi ciamco….coka a va lut ih an nu rawl suang lai a va hmu…\nEleu! Zo si ihkhuun ih it? tiah an nu a sut….\nAn nu cun, ka nu a damlo ih a tu kha sii a ei theh ciah…. cau zetin a it a ti…\nKa pu paisa in pe aw tiah nauhak pawl in an dil…\nPutar cun, Nau le pawl paisa ka neilo, paisa lo khal ka nei lo tiah a ti..\non November 3, 2010 at 3:59 am\nCEL NGAU PA\npa khat pa cu a cal a ngau tuk i ti a pilh hnih i a leu.\non November 3, 2010 at 4:11 am\nmi zang zel pa\npa khat pa malay ah thawng a tlak i UN in an chuak zih i a leng chuak a peih(huam) lo.\non November 3, 2010 at 5:19 am\nNauhak pa te hin an inn thlang ih fala le tlangval fawp-aw rero a hmu ih a nu hnen ah ” Nunu ziangah fala le tlangval khi an fawp-aw rero” tin a ti, a Nu nih ” an nei-aw zik thlang ruangah pan teh ” tin a ti. Nauhak pa te cun ” si len ka Pa le kan inn um nu rualsuang fala hi an va nei aw har ve ” …..a Nu hrangah cun ruat ding tam nasa ding….hehehe\nSalai (Alan) says:\non November 3, 2010 at 12:15 pm\nU Saia theh le keimah can deuh asi hmang ti.. Hiii\nTlangval pakhat in fala nauhakte, ningzak neizet lai kha a leng. Fala nute in coffee a tuahsak lai ah, a hnapkhir a rak cawih ih a fala nute a hmu cu a ningzak tuk. Ti ngaihnak a theilo ih a kut ah a hlum ciamco hnu ah napin a pen vurvo.\nAn Calendar ih December 25 ni ciah ah abet cukci. Tlangvalpa cun, “Khimi ni khi Holiday asi khi” ati mawle..\non November 3, 2010 at 5:50 pm\nHnapkhir thu haaaaaaaaaaaaaaaaaaaa\nmak ve tak a si.\non November 3, 2010 at 7:03 pm\nCapoh cu nan rak lawm cio si ti uhlaw.\nMirang pawl tla hi capoh bak lo thungaituk an sim dah lemlo,\nnuam huahho in an um men, nunnuamtak an si.\nLaimi cu kan harsat ruangah maw thei hlan, thu kan ruat nguaingo theu.\nA nuam zawng in pawikhawih fawn lo in thuruah thiam tla zir a tul.\nZahmawh thuvek nganmi ahcun ka hni lemlo.\nA thiangmi capo tampi a um ding tiah ka ruat.\non November 3, 2010 at 8:26 pm\nKeitla capo ngai cu ak paih ve tak male…\nSreh le sang lam ahcun hnih tlam ngai a har deuh zik vek!\nNgan thiam pawl nganmi siar cu: siartu pawl a hlawk um nasa..\non November 5, 2010 at 12:09 am\nmalay um pa khat pa cu a nu in na fa pa zu in tuk in ti cu a si maw? ati.\na fa pa in zu ka in nawn lo BEER si zan tin ka in thlang a ti.\na nu in aw aw a tha zu cu inn nawn hlah( beer) an ti mi cu tam deuh inn khal in aw la a ti.\nRih Lian says:\non November 9, 2010 at 12:44 am\npa pakhat kha thlang a au ih …………Rak ngai uh law a ti ……afapa in ka pa khui tawk ah ha namte nan ret a ti cun a pa in rak ngai uh law pharthlang iiiii ka ret kha a ti………….\nceu thang says:\non November 9, 2010 at 4:53 am\nSalai Zuun Lian says:\non March 16, 2011 at 3:25 pm\nPakhat pa kuak a fawp ih A pa in ziangah si kuak na fawh a ti\nA fapa in ka zir si si a ti. A pa cu ti ngaihnak a thei lo\ntui hlan ah ziang hmuahhmuah zir thluh ding tin a fale\nhnenah a rak ti dah si hmang an ti…\non March 18, 2011 at 8:17 pm\nInnsang nubik cun kan hmuancar ih mizo nu cu ‘fang ziangzat an khum thei? Kum hmaisa vek an si maw? tiah a sut duh.\n“Ka u, tu kum teh a kel nan awh maw?\nMizo nu cun: Eee, Kel kan awk tih pawh ka hre lo. Kan pa ka zawt teh ang. “Paber, kan lo ah Kel kan awk palh em?.. a ti.. an ti.


SAC-ralhraangbawi Min Aung Hlaing rak nuai tumtu PUTAO PDF | Falam Online Media\nSeptember 28, 2021 October 1, 2021 Ni Hnem Sung\t0 Comments\nSAC ralhraangbawi Min Aung Hlaing cu tuzarh sung lole October thla thok ah Kachin ram, Puta-O lam ah a tlawng tum saal tiah thuthang a suak ih thu a darh hnu a nikhatnak ah PDF Puta-O cun rak do neknek dingin timlamnak kan nei zo tiah thu an suah ve.\n“Ramsung mipi ih rak ruat cia vekin kan nih PUTAO PDF cun ralhraang ukhruainak hnukthlak dingah timlamnak kan rak nei zo” tiah PDF PUTAO Fb cahmai ah an tarlang a si.\nSiarbet : Kachin ram ah va tlawng` hramhram tum saal tu Min Aung Hlaing\nKan dung zarh lam ih Kachin ram tlawngtu SAC ralhraangbawi Min Aung Hlaing cu feh an ṭhulh nak Puta-O myone lam pan in September thlacem lam ah a tlawng saal tum tiah theih a si.\nNBung Dat Kasa – Kachin Multimedia in Min Aung Hlaing thawn naivaitu hnen ihsin thuthang kan dong tiah an tarlang ih Puta-O, Naungmon le Kawnglanghpu khua ih pyituhsit (ပြည်သူ့စစ်) le khuanu/pa pawl a tong ding tiah an ngan.\nSiarbet : Puta-O lam ah Min Aung Hlaing a va tlawng lan lo nak san “Thudik”\nPuta-O lam ah Min Aung Hlaing a va tlawng lan lo nak san “Thudik”\nKan dung zarhte/zarhpi lam ih Min Aung Hlaing Kachin ram a tlawng ṭum ah BGF hruaitu pawl thawn khal tongaw an tum tiah thu a suak.\nMyitkyina an thleng ah Kachin mino pawl in an ram suahsan dingin duhphorhnak nasaten an rak neih san.\nMyitkyina an thlen ni ah Puta-O myone lam ah lan bet an tum thu an suah ih, ramsung PDF in Puta-O myone lam feh tlang` ter lo dingin thu an rak suah ve.\nCuhnu reilote ah SAC ralhraang cun Puta-O lam feh an ṭhulh thu an suah ih Lashio le hmun dangdang ah an tlawng pehzom.\nPuta-O tlawn an ṭhulh thu thawn pehpar in ralhraangbawi Zaw Min Tun cun hitin a rel.\n“Puta-O a feh lo nak san cu mi pawl relvekin a ṭih ruangah a feh lo mi a si hrimhrim lo. Lamziin an phit a si khal le, atuvek lamziin bingbo lakah vanzam thawn khualtlawng sukso tlangpi a si tikah phan ding ziang hman a um lo.”\n“Thlatang lam kan pan thlang ih, Puta-O boruak le a dai tuk tikah harhdamnak hrang ruatin a va tlawng lo hrim mi a si” tiah ralhraangbawi Zaw Min Tun in a ti.\nAsinan Zaw Min Tun ih relmi le Myitkyina khuami pawl ih sim mi cu a dang verver.\n“Puta-O sim lo Myitkyina hman ah an buai tuk zo. Lamziin thianfai dingin hmailam ih mawṭaw an feh termi pawl cu khuasung PDF in an rak kap ih an lung hmuah a mit thluh. Cun, Puta-O ziin cu KIA pawl in an phit tiah kan thei. Lamziin ihsin an rak do ding phang ah an feh ngam lo mi a si” tiah khuami pakhat cun a rel.\nPuta-O ah ralhraang lam ṭangtu mimalte lawng an um tiah theih a si ih SAC ralhraang in ပြည်သူ့စစ် kaituding hmin cazin an lak lai khalah hminpetu zohman an um lo tiah theih a si.\n← SAC ralhraang in kum 5 mi naute kap that\nFalam peng sungah Ralkian Mipum 6000 luan kim zo →


US Ah Biakinn A Kangral, Asinan Thinglamtah Cu A Him – Meifar\nUS Ah Biakinn A Kangral, Asinan Thinglamtah Cu A Him\nJune 21, 2022 admin Leitlun 0\nUS, Texas, Bridgeport khawte ah Balsora Baptist Church a kangral. June 17, 2022 ah a kang ciamco. Meitat pawlin an va mit ih kangmei hi a nasa tuk ruangah hliamtuar khal an um, hliamtuar pawl cu siizung ah an tuamhlawm rero lai ih an dinhmun khal a ṭha.\nAn biakinn cu a kangral thluh nan thinglamtah cu a siat lo, aumnak kelte ah arak ding ringring. Ṭuanvo neitu in, “Tualsung mipi pawl cu an riat a sia tuk nan theihternak an hmu. Meisa in biakinnpi a nuaisiat thluh nan thinglamtah cu a siatsuah lo” a ti.\nKangmei a suahnak san hi an theifiang hrih lo ih an zingzoi rero lai, tulai khua a hlum tuk ruangah meisa hri fehsual in kangmei a suak si ding ti an zum. Kawhhran upa in, “Pathian in kan thlacamnak a theih ruangah kan thangṭhat. Balsora Baptist hrangah thil pakhat khat tumtahmi anei” a ti.\nEk Thawh Rei Tuk A Ṭhalonak\nRalhrang Pawlin Mipi Lakah Buainak Suak Dingin An Cangvai


Melbourne ah Chin Music Festival Nei Ding - Chinland Today Media\nMay 27, 2015 5:15 am·0 comments\nMelbourne ah Chin Community Victoria pawlih hohanak in aveikhatnak Chin Music Festival zan khat sung Aquinas Secondary College ah an neih ding thu Salai Thang Za Pum, awnmawi tuanvo neitu in Chinland Today Media hnen ah a sim.\n“Tui Friday zan nazi 7 ihsin Chin Awn Mawi Puai cu thok a si dingih himi hrangah Maroondah City Council pawlin bawmnak in pe” ti khalin Pa Wesley Bawi, CCV secretary cun a sim.\nHimi zaan hrang zarh hnih sung timlamnak an neih zo thu le hlasak tu ding pawl an ralrin zo thu pawl tuanvoneitu Salai Van Bawi Lian cun a sim. “Chin Music Festival ih a tumtahbik mi cu kan santhar minopawlin awnmawi lam ah zuamnak an neih vivo theinak dingah tuah a si” ti khalin Salai Van Bawi Lian cun a sim bet.\n“Tui, Chin Music Festival zan hrang ah zoh man a um lo ding nan mipi a zohtu pawl ding cun Lai thuam asi lo hman ah thuamhnaw mawi le design mawi hleice ih thuam aw ding in kan Chin Community Victoria member pawl hnenah dilnak kan nei” tiin Mai Sang Men Hniang cun a sim.


Hakha Khualipi hmunhnih ah Chin PhunPi Ni Hmang Tum | Falam Online Media\nHakha Khualipi hmunhnih ah Chin PhunPi Ni Hmang Tum\nHakha : Kum 2021, February 20 ih tuah dingmi avoi 73nak Chin PhunPi Ni cu Hakha khualipi hmunhnih ah tuah an tum tiah theih a si.\nHmunkhat cu kawl ralkap dinmi Chinram cozah thar hohanak in tuah an tum ih, Hakha hrambunh Chin Nunphung pawlkom khalin a hranten Chin PhunPi Ni an tuahtum a si.\nHih thuthawn pehpar in Chin Nunphung pawlkom ih ṭuanvonei mipakhat cun “Ralkap kuthnuai ih hnaṭuan Chinram cozah hotu Pu Ngun San Aung in an mah thawn tuah tlang dingin in sawm ko. Nan, kan cohlang lo. Asan cu hminthatnak lakthluh an duh ruangih sawmmi kan si tiah kan ruat ruangah a si. Curuangah Chin PhunPi Ni cu tuhlan ih kan timlam cia vekin a hranten kan tuah ding” a ti.\nTuhlan ahcun Hakha khuanu/pa aiawh in Pu Ngun San Aung hi lungawi thusimtu dingih rak ruahremmi a si nan`n kawl ralkap pawl ih hnaṭuan sawmnak a rak cohlang ruangah Chin PhunPi Ni ih caan ropi hmangtuding cazin khalin a hmin an hlonhlo a si.\nChin Nunphung pawlkom hohanak thawn tawlrel a simi voi 73nak Chin PhunPi Ni tuahdanding thuthawn pehpar in “kan nih cu, tulai boaruak thawn online i thusimnak le hlasaknak tivek thawn lawng caan hmang kan tum. Zaanlam nazi 2 hrawngin Online ah kan live ding. Cumi ah Vuanci rak ṭuantu Pu Ram Mang le Mino lam in CHRO ih Program Director Mai Thin Yu Mon in caan an hmang ding”.\n“Cun, hlasak mallai a um ding. Cuvek hrawnghrang lawng si ko. Cuhman cu tulai boruak thawn mi soiseltu an tam zet. Asinan Chin PhunPi Ni rori tuahlo i umding cu rem kan ti lo ruangah tuvekin timtuahnak kan nei mi a si” tiah Chin Nunphung pawlkom ih ṭuanvonei mipakhat in The Chinland Post hnen ah a sim.\nRalkap dinmi Chinram cozah hohanak thawn tuah dingmi Voi 73nak Chin PhunPi Ni cu Feb 20, Zinglam nazi 10 ah tuah an tum ih caan hman nakah Pu Ngun San Aung in ralkap bawi Min Aung Hlaing ih cakuat (ta-wun-hlua) siarnak a nei ding tiah The Chinland Post in a tarlang a si.\n← Mipi mawṭaw Vawsiattu phungki pawl hum in Palik an cangvai\nSansungdaih Democracy ni eng kan ram ah a eng thlang ding – Saya James Thang →\nSiat sak tuar Thlanmual hminkhennak Thingcross tung ding sal\nMay 11, 2021 Ni Hnem Sung 0\nFalam ah Covid 19 mina 4 an hmu\nSAC Ralhraang pawl in Thlanrawn biakinn urkang khuasuak thei lo


1 Samuel 1 (1 Samuel 1)\nSamuel pakhatnak sungah hin Thuṭhentu pawlih san ihsin siangpahrang an neih caan tiang Israel mi pawl an thleng awknak thu a um. Israel phunhnam sungih hi bangtuk thleng awknak ahhin thuanthu neitu deuh minung pathum an um ih cupawl cu – thuṭhentu maksak sung ihsin a neta bik Samuel le Israel pawlih siangpahrang hmaisa bik a si mi Saul le Israel siangpahrang lakih a tum bik David tla an si. David siangpahrang a cannak thu an sim tikah Samuel le Saul thuanthu an sim cih ringring ṭheu.\nHi cabu ih tumtah bik deuhmi cu–Pathian parah rinsantlakte ih kan um a si ah cun hlawhtlinnak a um ih Pathian thu kan ngai lo tikah hlohralnak a si, ti thu a si. Cumi thu cu Eli ih simmi I Sam 2:30 sungah fiangtein kan hmu thei: “I sunloihtu cu ka sunloih ve ding ih i hmuhsuam tu cu ka hmuhsuam ve ding,” tiin a um.\nHi cabu sungah siangpahrang uknak um ruangah thinlung ṭhencat-aw thei lo ih a um thu a ngan. Ziangah tile Bawipa amah hrimhrim kha Israel pawlih siangpahrang ih ruahmi a si; a sinain a milai pawlih dilnak thlun in Bawipa in siangpahrang pakhat a hrilsak. A thupimi cu–an siangpahrang le Israel pawl in Pathian ih uknak hnuai ah ṭhatein an um a si, (2:·-10) timi thu a si. Pathian ih daan hnuai ah milian farah zatein an bangrep thluh.\nIsrael uktu Samuel (1:1–7:17)\nSaul siangpahrang a cang (8:1–10:27)\nSaul ih uknak hmaisa bik kum (11:1–15:35)\nDavid le Saul (16:1–30:31)\nSaul le a fapa pawl thihnak (31:1-13)\nShiloh Khua Ih Elkanah Le A Innsang\n1Efraim an timi tlangpar ramah Ramah timi khua a um ih cutawk khua ah Efraim miphun sung ihsin Elkanah an ti mi mipa pakhat a rak um. Amah cu Zuf miphun Tohu ih cithlah a si mi Elihu ih fa Jeroham ih fapa a si. 2Elkanah cu nupi pahnih a nei ih Hannah le Peninnah an si. Peninnah cun fa a nei, a sinain Hannah cun fa pakhat hman a nei lo. 3Cule Elkanah cu a khua ihsin Shiloh khua ah kumtinte Ziangkimtithei Bawipa biak dingah le thawinak pek dingah a feh ṭheu. Shiloh khua ah Bawipa ih puithiam cu Eli ih fapa pahnih Hofni le Finehas an si. 4Cun Elkanah in Bawipa hnenih thawinak a pek tikah a nupi Peninnah le a faale pawl hnenah an covo ciar a pek hai. 5Sikhalsehla a nupi Hannah cu a duhdawtzet ko nain a covo pakhat lawng a pek, ziangah tile Bawipa in faate a pek lo ruangah a si. 6Cutiih fa neilo a si ruangah a huatu Peninnah cun Hannah cu a tisiat ih a ning a zakter ṭheu. 7Cuticun kum khat hnu kum khat a si vivo. Bawipa ih inn ih an feh tikah Peninnah in Hannah cu a riah a siatter ṭheu ih Hannah cu rawl hman ei loin a ṭap ṭheu. 8Cutikah a pasal Elkanah cun, “Hannah, ziangah so na ṭah ih rawl tla na ei lo? Ziangah so riahsia ih na um ringring? Na hrangah keimah hi fapa pahra hnakin ka sunglawi sawn lo maw?” a ti.\n9-10Voikhat cu Shiloh khua ah rawl an ei ṭheh tikah Hannah cu a tho ih a thinlung a hartuk ruangah Bawipa ih hnenah ṭap phah in thla a cam. Puithiam hna a ṭuantu Eli cu Bawipa ih biakinn ih sangka kiangah a tokham parah a to. 11Cutikah Hannah cu thla a cam ih, “Maw Bawipa, Cungnungbik Pathian, kei na salnu hi i run hmu hram aw. Ka zonzaihnak hi i theihsak in kei hi i ciing hram aw. I hngilh hram hlah aw. Fapate i zaangfah a si ahcun a nunsung hmuahhmuah na hrangah ka lo pe ding ih a sam khal meh a si dah lo ding, tiah ka lo kam a si,” tiah a ti.\n12Hannah cu Bawipa hnenah reizet thla a cam ih Hannah ih hmur cu Eli in a zoh ringring. 13Daite ih thla a cam hrangah a hmur cu a caang rero nain a aw a suak lo. Cutiih a um cu zu a ri a si tiah Eli in a ruah hrangah, 14Hannah hnenah, “Zu ri tahratin mualpho in um nawn hlah. Feh awla va fimharh ta aw,” tiah a ti.\n15Cutikah Hannah in, “Asilo, bawipa, zu ka ri lo. Zu hrimhrim ka in lo, Sabitti khal ka in lo. Ka thin a hartuk ruangah Bawipa ih hnenah ka vansaannak ka thlet thluh a si. 16Nunau hlolak a si tiah i ruat hram hlah aw. Ka thin a pit ih ka van a san tuk ruangah hiti ih thla ka camnak a si,” tiah a ti.\n17Cutikah Eli in, “Hnangamtein va feh awla Israel ih Pathian in a hnenih na dilmi cu lo pe hramseh,” tiah a ti.\n18Cule Hannah in, “Ka parah zaangfahnak thinlung nei ringring aw,” tiah a ti ih a feh. Cuih hnuah rawl malte a ei ih a riah khal a sia nawn lo.\nSamuel Suahnak Le Apnak\n19A thaizing ah Elkanah le a innsang pawl cu an tho ih Bawipa Pathian cu an biak. Cuih hnuah Ramah khua an inn ah an kir. Cule Elkanah le a nupi Hannah cu an pawl-aw ih Hannah ih thlacamnak cu Bawipa in a theihsak. 20Cutiin Hannah cu fa a vun ih fapa a hring. A fapa cu Samuel tiah hmin a sak, ziangah tile “Bawipa hnenih ka dilmi a si,” tiah a ti.\n21Cule Elkanah le a innsang pawl cu kumtinte an pek ṭheumi thawinak le a thukam cia bangtuk in a hleice ih thawinak Bawipa hnenih pek dingah Shiloh khua ah an feh lala. 22Asinain Hannah cu a feh lo. A pasal hnenah, “Ka fapa cu hnawi a thlah vete in Bawipa inn ah ka fehpi pei ih cutawkah a nunsung hmuahhmuah a um ding,” tiah a ti.\n23Cutikah Elkanah in, “A ṭha bik na timi cu tuah awla naute hnawi a thlah hlan cu inn ah um ko aw. Cun Bawipa in na thukammi cu kimter hramseh,” tiah a ti. Cutiin Hannah cu inn ah a um ih a fapa cu ṭhatein a zoh.\n24Hnawi a thlah tikah a nu in Samuel cu Shiloh ah a fehpi ih kum thum a timi cawcang pakhat, sangphut han khat le Sabit thawl khat tla an keng. Nauhakte a sinain Samuel cu a nu in Shiloh khua Bawipa ih inn ahcun a fehpi. 25Cawcang cu an that ih Samuel cu Eli hnenah an fehpi. 26Cutikah Hannah in, “Bawipa, i hngilh zo maw si? Hitawk ah dingin Bawipa hnenah thla a cammi nunau kha keimah ka si. 27 Bawipa hnenah fapa te ka dil ih atu-ah ka dilmi cu i pek zo. 28Curuangah amah cu Bawipa hnenah ka pek. A nunsung hmuahhmuah amah cu Bawipa ih ta a si ding,” tiah a ti.\nCule Bawipa cu cutawkah an biak.


WMHA9019HN in Fingerprint Resistant Sunset Bronze by Whirlpool in Austin, TX - 1.9 cu. ft. Smart Over the Range Microwave with Scan-to-Cook Technology\nCare smarter with connected features that let you send cooking instructions to the microwave from your smartphone, control your kitchen with voice commands through a smart home assistant or easily keep up with service and maintenance. 7


Ralhraang in mibur an Urkaang that mi ah Save The Children ih hnaṭuan mi 2 an tel thu nemhnget | Falam Online Media\nDecember 28, 2021 December 28, 2021 Ni Hnem Sung\t0 Comments\nKayah ramkulh, Hpruso peng ih SAC ralhraang pawl urkaang thatmi mithi 35 luan lakah Save the Children ih hnaṭuan pacangno 2 an telve tiah theih a si.\nHnaṭuan thawn pehpar ih khual an tlawng nak hmun ihsin an kir lam ah vanduainak an tongmi a si ih “riahsiathlak zetin December 24 ih Urkaangmi mithi pawl lakah kan hnaṭuanpi pacang 2 an telve thu kan nemhnget” tiah Save the Children in Myanmar cun thu a suah.\nMithi 2 cu nauno nei pek veve an si ih kum 32 le kum 28 mi an si. Kum 32 mi cu thla 10 mi nautepa a siih Save the Children ih hna a ṭuannak kum 2 hrawng a si zo. Pakhattu sawn cu thla 3 mi nautepa a siih Save the Children ih hna a ṭuannak kum 6 hrawng a rei zo tiah Save the Children cun thusuahnaak an nei ih “humhimnak hrang le thu phunphun ruangah an thuhla cipciar cu kan tarlang lo ding” tiah thusuahmi ah an ngan tel a si.\nHih thu thawn pehparin Save the Children Chief Executive Officer Inger Ashing cun thuhla cipciar zirzoinak an nei pehzom vivo thu le Mihring pianvo ziangah siarlo ih a hraang zawng cangviahnak neitu pawl hremnak pek theih zang dingin UN lam ah ca thehlutnak an nei thu a rel ih “kan tuar na zet. Cun, vaiduainak tongtu innsang hrang le zung hnaṭuan pawl hrangah an ṭul poi mi hmuahhmuah hrangah a ṭha thei bikmi hmalaknak kan nei sak rero” a ti.\nSiarbet : Ralhraang SAC ralkap in nauhak telin ralkian le khawmi 35 luan Urkaang that\n← Atufang Chin ramri/Lairawn dinhmun\nMisualrual in Kyat ting 800 luan phurtu Bank mawṭaw tlanpi →


tikcu caan thawn pehparmi sual pa 7 - Hre Mang\ntikcu caan thawn pehparmi sual pa 7\nCaanThawn Pehparmi Sual Ci 7: Time Related 7 Crimes\nSual ngainep mi le larterbik neih khal hi sual asi. Sualnak lakah caan hnandan sual hi mi tampi in kan ngai pawimawh lo, sual asi ti khal ruat setsetlo, thei loin nitin a tlangleng tla kan um thei. Sual pohpoh lak ihsin fianhrial, thiarfihlimaw thei dingin rak siar in cek aw fel aw ding kan si. Sumpai mi kan bak, mita kan ruk pang khal asile peksal a theih. Caan kan ruk, kan khawhral pang asile laksal theih asinawn lo. Thil ziangkim hi a neitu ih duhdan le tumtah vekin a um lo poh ahcun sual asi vekin caan khal hi a neitu le in petu Pathian ih duhdan le tumtah vekin hman lo poh ahcun sual asi. Milai cu thil pathum caan, hmunram, thu sungah a nungmi kan si vekin kilkip ah thangso ding, Fapa hmuihmel bang sinsin ding kan si.\nCaan thawn pehpar in sual Ci 7 pawl tla cu:\n1) Caan pekmi vekin hmanglo: Meeting, khawm, thusim caan, thlacam caan, tvp senpi, mibur in tuahmi siseh a tuahtubik ding tiah mi pakhat caan pek mi in siseh caan hman tikah pekmi caan luan in hman hi sual asi.\n2) A caan khiahcia mi pahbal: Meeting tlai, khawm tlai, hnatuan tlai, tawn awk ding caan khiahcia tlai, khiahcia mi caan pohpoh pahbal hi sual asi. Lungkim ciami caan ah thleng lo, tuah ding timi tuah lo hi sual asi. Meeting tlai ringring, khiahcia mi caan pahbal hi sual asi.\n3) Tuah ding timi tuah loin khiahcia mi caan ah thildang tuah: Pathian hnenah thlacam in timtuah cia diamdi in tumtah neih hnu ah khiahcia mi vekin caan hmang loin thildang tuahnak ah caan hman khal sual asi.\n4) Midang caan lawnsak: Mibur umkhawmnakah siseh mi pahnih lole pahnih hnakih tam um khawmnak poh ah midang tong can, midang in an hman ding caan lawnsak cu caan lawnsak, sual asi.\n5) Midang caan ruksak: Meeting le tawn awk ding khiahcia caan ah suak lo ruangah midang a lak in an caan khawhral ternak in siseh khiahcia mi caanah tawnkhawmnak tawpter loin midang tlai ternak in siseh thu pakhatkhat ruangah mah bulpak ruangah siseh midang caan khawhralter, an caan siatsuah sak, cemralter men cu sual, midang caan ruksak thawn bang aw asi.\n6) Caan siatsuah: Milai in caan pathum kan Nei: nui pumsung, leitlun caan, le thihhnu vanram lole hellrem ah. Leitlun damsung hi thil tha tuahnakah caantha Pathian in in pekmi asi. Thu sual ruatnak, tongsia tongnak, thilsual tuahnak ah caan hman siseh zianghman tuah loin caan khawhral men khal sual asi.\n7) Caan puhmawh: Caan hi a tha tukmi asi. Thiltha tuah lo tikah "caan ka nei lo" tiah caan puhmawh hi sual asi. Mi zokhal nikhat ah nahzi 24 caan pek kan si. Tuah dingmi thiltha tuah loin um tikah caan puhmawh ding asilo, sual asi.Kanmah ih tuanvo, thiltha tuah ding kan tuah lo tikah caan puhmawh ding asilo, sual asi.\nZumtu Pathian fate pawlin caan thawn pehparin sualnak hrial thiam dingin duhsaknak thawn. Pa Pathian in caan in pekmi cu amah thawn catbangloin pawlkomnak, amah kan sungah hnatuan tahratin a ra lai dingmi sankhuk nun sungah a Fapa sunloinak kan tawmpi ve theinak ding hrangah leitlunah caan in pekmi asi. In petu ih tumtah le duhdan in kan nitin nun hmang cio uhsi.


Himte Ih Ret - Chinland Today Media\nHimte Ih Ret\nOctober 17, 2010 12:41 am·0 comments\nKa duhdawtnak sungah um ringring uh. – John 15:9\n– Isaiah 50-52\n– 1 Thess. 5\nSuper Market ah pawpawleng a senmi pakhat cu ka thinlung sungih suak vekin ka lei. A lenglam ah “Ka Lo Duh” timi cangan a um. Ka mawttaw sungih thilri pawl ka sanlai ah ka kut ih ttemmi hridai ka thlah ngah pangih cuih pawpawleng sente cu a zam suak. Ka hun zoh ih tlunvan ah a kaiso vingvo. A rei hlanah hmuh ban nawn lo ah a hlo cih ta.\nA caancaan ah kan nunnak sungah kan duhdawt awknak hi a cem ih a hlo saal ttheumi thu cuih thilcangmi in i ruatter. Fa le pawl thusim ngai loin an tlan hlo, kan duhdawtmi nupi-pasal in in hnong, sungkhat unau pawl in in taansan.\nHih leitlun duhdawtnak cu fek lozet ttheu hmanseh Pathian ih in duhdawtnak cu kumkhua a hmun ringring. Jesuh in rintlak a simi Amai’ duhdawtnak sungih um ringring dingin in sawmmi hi kan rin thei a si (Johan 15:9). A hnenah nunnuam hnangamzet in him teih um ding in duhsak a si.\nPaul in, “Amai’ duhdawtnak ihsin zianghman in in tthen suak thei lo ding ti hi fiang tein ka zum a si: thihnak in siseh, nunnak in siseh, vancung ih a ummi vanmi le uktu le huham neitu pawl in siseh, atu san siseh, hlanlai san siseh,..” in tthen thei lo ding a ti (Rom 8:38). Khrih Jesuh cu Rundamtu ih kan pom ngah hnu cun Pathian ih duhdawtnak cu kumkhua kan taa a si.\nNa nunnak ah duhdawtnak a hlo dah maw? Pathian ih duhdawtnak sungah um ringring aw. Amah ih kilvennak sungah thinlung hnangam te le himdam tein na um thei ringring ding. – Jennifer Benson Schuldt\nKhuitawk hmanah himnak a um lo,\nRuntu duhdawtnak hlei in;\nA saang van Arsi tlunah siseh,\nVate buu lak khal ah. – Berg\nKan rundamnak cu a fekzet,\nziangahtile Pathian Ttongkam cu a dik a si.\nJesuh Hrangah Me pawl\nMikip In Hla An Sak\nA Dikmi Ziin Ih Tlan


The beach is sandy and spacious and the water... - Review of Hotel Emerald - TripAdvisor\nLast Minute Hotels in Chrissi Ammoudia\n“Smaragdi II Studios”\n“The Best Hotel in Thassos (Value for Money)!”\n“My fiance and I went to Emerald Apartments in...”\n“But I would recommend a stop at Paradise beach...”\n“Second visit to Goldern beach which is a very...”\n“Golden Beach is what it says on the tin, but...”\n“There has been a great deal said by other...”\n“Just a shower room which tended to get a bit...”\n“I fully recommend the Fedra Restaurant which is...”\n“Air conditioning was available in all rooms for a...”\n“01-07 sept. 2011. it was an amazing experience...”\nThe beach is sandy and spacious and the water... - Review of Hotel Emerald\nAll reviews steep hill pool bar smaragdi ii studios golden beach the owner stunning views hired a car both sides skala potamia rooms are basic toasties love this place shops and restaurants short trip late august early september catering facilities typically greek\nRoom Tip: Emerald Suites building seemed less noisy than the building with the swimmingpool, and the apartment...\nAsk a question about Hotel Emerald\nLocation: Greece > Northeast Aegean Islands > Thasos > Chrissi Ammoudia\nTripAdvisor is proud to partner with Booking.com so you can book your Hotel Emerald reservations with confidence. We help millions of travelers each month to find the perfect hotel for both vacation and business trips, always with the best discounts and special offers.\nHotel Emerald Chrissi Ammoudia, Thasos, Greece


US Pacang In A Fale 2 A That Ih A Phuang Awknak >>> – Meifar\nUS Pacang In A Fale 2 A That Ih A Phuang Awknak >>>\nUS, California pacang kum 40 mi Matthew in a fale pahnih kum 2 mi le thla 10 mi cu rapthlak zetin a that. A fale pahnih cu ramlak ah a hruai ih nga kahnak meithal in an thin ah a kap, an thi hngal lo ruangah nam in a dawt ciamco ih amai kut khal a at’aw ngah.\nAn ruak cu kiangkap hramrul lakah a hlon ih Mexico lam ih tlanhlo a tum lai lamzin ah palik pawlin an kai. A fale pahnih ih ruak khal an hmu zo ih an vuiliam. Matthew hi QAnon timi pawlkom danglam ih um a si, a nupi khalin QAnon pawlkom ah aum ti a thei lo. Matthew in nitinten QAnon pawl ih thusuak mi ca pawl a siar ṭheu.\nA fale pahnih a thatnak san cu hitin FBI hnenah a sim thei, “Ka nupi in rul-hreng thisen DNA anei, curuangah ka fale pahnih ih thisen ah rulhreng thisen aum ve. Ka fale pahnih ka that hi leitlun ka humhim tinak a si, ka that lo asilen an rung upat tikah khuasia monsters ah an cang ding” a tiih a nupi le rualpi pawl hnenah ngaithiam dilnak ca a kuat.\nA rualpi pawlin, “QAnon pawl ih ca a siar ringring ruangah a khuaruahnak khal a fehsual thluh. Ngaithiam dilnak ca in kuat, asinan thawnginn sungah aum zo ih a hrangah a ṭha sawn” an ti. Ziangtik ni ah a thuhla an relcat ding ti cu an phuang hrih lo, thiamlo a co asilen thihdaan & damsung thawngthlak le $250,000 zat a kuan thei.\nDoawknak Ah CDM Tuah Tlawng Saya A Thi


In triunghiul ABC se cunosc m(<A)=90, AB=6 cm ... - Brainly.ro\nIn triunghiul ABC se cunosc m(<A)=90, AB=6 cm si AC=3 cm. Aflati sin C.\nde dragoshnb 24.03.2014\nHai ca asta mi placeBc la patrat este egal cu AB la patrat plus AC la patrat teorema lui pitagoraAdica BC e egal cu radical din 45. Egal cu 3 radical din 5Sin c eteegal cu AB supra BCSin C este egal cu 6 supra 3 radical 5 6 cu 3 se siplifica si da 2 supra radical din 5 rationalizezi si da 2 radical 5 supra 5 scuzeSper ca te am ajutat:))\nCalculezi cu T.P ipotenuza si obtiiBC=3√5 cmsinC=AB/BC=6/(3√5)=(2√5)/5


Anetnak Ah Pi Suu Kyi In Passport A Ngah - Chinland Today Media\nMay 9, 2012 3:28 am·1 comment\nKawlram zalennak sual rerotu Pi Aung San Suu Kyi cun kan dung baihte ih passport a dilnak cu sian sak a si zo. A passport hi kum 3 sung a nung ding. 1988 ihsin khan passport a nei nawn lo.\nKawlram acozah hin mipi sekhaa ruangro ih a uknak kum 22 sung ah Suu Kyi hi innpi sungah kharhkhum tuarin kum 15 lenglo a rak um ve. Norway ih Nobel Peace Prize an pek tum khalah acozah cun feh a sian lo.\nApril thla ih British Prime Minister David Cameron Kawlram a tlawn lai ah Suu Kyi hi UK ih nan tlawn ter siang ih ramsung luh nan sian sal a si ahcun Kawlram thatlam pan in a thangso ngaingai ti langternak pakhat a si ding tiah a sim.\nTui tum UN Secretary-General Ban Ki-moon Kawlram a tlawn khalah Suu Kyi hin New York ih UN headquarters pawl ih tlawng ding ah a sawm lala. Kan dung lailakhrilawknak ih nehnak an co ihsin ram dangdang ih tlawng dingah sawmtu a nei tam zet.\nKum 24 sung ih a passport ngah hmaisabik mi hmang in Norway le Britain ram pawl a tlawng hmaisabik ding.\nCanada In Kawlram Thlengawknak Lungawipi\non May 9, 2012 at 5:43 am\na lungawi um tuk, ram dang a tlawn tam le kan ram hrang a tha ding.


Ad Tags Kazakhstan\nAds tagged with "Kazakhstan"\nListings tagged with Kazakhstan (1)\nI am looking for the loan in Almaty\nIam looking for the loan up to 2,5 % per annum. min 500,000 Euro. I have a deposit in the bank 10% per annum, for […]


Pathian Thutak Hi Cu Aw! - Chinland Today Media\nJanuary 13, 2012 5:12 am·0 comments\nPastor Enoch Laineipui\nKan Pathian thutak hi cu aw! timi Pathian thu Article ngan thei dingih ka nun zalam in hruaitu par ah ka lung a awi zet. Kan ram ah Pathian thu kan thei sang em em ih, a sunglawi zia leh a thawtnak tak tak theitu lawngte hi cu kan mal lai tiah ka ruat. Pathian thu hi kawlhra vek in ka tehkhin theu, thuk pi pi, tawng sang leh thuk khun kho ih simfiang tum hi nun thanlennak ah sawr ding a mal zet tiah ka ruat. Puan te te ah hin ei tlak in tlak leh nun in lakluh ding thuthup a rak um sawn a si.\nLeilung tlun kan damsungah hin a tul leh pawimawh bik cu Pathian thu a si. Malsawm kan dawn theinak ding thuthup khal hi Pathian thu ah a phum aw theh. Kan taksa sual lak ih a himnak ding khal hi Pathian thu ah a um ih, kan mawinak, leh cawisan ih kan umnak kan mizia a pum puluk ih a thlengawk theinak thuthup khal hi Pathian thu lawng ah a thum aw a si. Kan Pathian thu tak hi cu aw! Bible sirhsan: Hebru 4: 12, Sam 113: 7; I Cor. 10: 13; I Cor. 13: 5, Gen. 39: 9; Daniel 1: 8; Tirhthlah 6: 15; I Peter 3: 3-4; Phi. 4: 11; Luke 21: 33; Siang. 3: 12-13; II Siangpahrang 20: 6.\n1. Pathian Thu cu Nun Thleng Danglamtu a si, (Hebru 4: 12).\nHebru 4: 12 kan siar mi ah khan, “Pathian thu cu a nung ih thil khal a ti thei, minung ruh leh hlikhlawk khal darhsarh ko ih suntlang thei, thinlung ih ruahmi khal theithluh theitu vainam kap hnih hriam ai ih a hriamzia kan hmu thei”. Kan suahseem pek ihsin kan thinlung cu selinglet theh( Jer. 17: 9) a si ih kan nu leh kan pa in theitawk in in thunun nan kan danglam thei cuang lo, thinlung cu thufim zirh men ih thleng theih mi a si lo. Pathian thu lawngin a thleng thei ih( Eze. 36: 26; I Cor. 2: 16) nu leh pa ih fim aiih thasawn mize neitu ah a tuah theu a si.\nMi pakhat ziangvek ih misual leh nun huat thlala em em pawl khal khi, Pathian thunung an lem fuh tak tak ah cun, an mah khal dang lam cur co in a linglet in an nung theu a si. Vawikhat cu Bible zuartu hi Sicily ramnngaw bing em em ah hin misual in an rak rawk ngel cel. Misual hotu cun a cabu cu nawk kang theh dingin thu a pek. Mei cu an muah hnu ah a zuartu cun, a Bible lak ihsin thu malte siar dingin zangfah a dil. Misualpa cun malte siar dingin thu a pe ih, Bible ihsin hibang pawnl hi a siar. Sam bu 23, tlangpar in thusim Mat. 5 leh I Cor. 13,”duhdawtnak” ti thu pathum kha a siar hnu ah a ca cu an nawk kang theh. Cui ca cu an nawk lonan an lawn theh.\nKum ziangmaw tizat a liam hnu ah misual hotu pa thawn khawlak ah an hmu aw sal ih misual si nawn lovin Pastor a rak si thlang ta riai. Kan Pathian thu tak hi cu aw! Misual zovek ih nun khal thleng theitu a si. Kan fanu kan fapa hi Pathian thu locun an nun a thleng aw thei cuang lo ding. Minung thufim leh sakhuanak meh hi cu an hrangah hnihsuak men a si. Mifim leh miliam fa an nun a mawi cuang lo Pathian thu lawng hi a si nun tuah tha theitu cu. Kan fanu kan fapa hi Pathian thu umnak, Pathian thu phulnak crusade leh Gamping ah hruai lut uhsi. An danglam theinak a si pawt cun kan in le lo khal hlawn hlo mai uhsi.\nPathian thu kan nun ih a um lo ah cun a thu kan zir kan ti khal hi, battery um loih Torch Light van tum vek hi a si. Pathian thu kan nun ih a um hmaisat le a thu kan zir khal ah umzia a nei ih mi thahnem, mi hlawhtling, mi rinsan tlak kan si thei ding. Pathian thu cun, zumtu hi kan thinlung mi zia khal nitin in thleng dam lam ring ring thei a si. Mi iksiknak, mai hrang tanghma hainak leh mahlawng tlingih ruahawknak pawl hi tangdawrnak dik tak thinlung putu ah a thleng thei a si. Ziangah tile, Pathian thu cu a nungih thil a ti thei ruangah a si.\n2. Pathian Thu cu Suallak Ihsin in Humtu a Si, (Gen. 39: 9; Daniel 1: 8 I Cor. 10: 13; ICor. 13: 5).\nRam pakhat ah hin fala pakhat a um. A hmin cu Ladia a si ih fala leh tlangval sinak khal ah Pathian thu hmangih a taksa kilhim theitu nu khal a si. Kum 18 asi thlang ih vawikhat cu a si ah hin tlangval pakhat in a uar zet ih ca a kuat ring ring theu. A cakuat cu Bible hmai ah a siar theu ih Pathian thu ih duhdawtnak a sim mi thawn abang aw maw (kaih aw maw) tiah thlacamnak thawn a hlan theu. Ni khua a hungrei vi vo ih a tlangval pa cun a mah thawn tawngaw dingah telephone in a rak phone. A nih khal cun amah tawng duhtu cu mikhual thazet vek ah ruat in tawngaw dingin thu a cah ve. Hmun an tiamawknak ah cun an tawngaw ih duhdawtnak thu cu an rel.\nCutik ah tlangval pa cun, a kaa lawngih duhdawtnak cu duhtawk lovin, a kut leh a hmur tiangin duhdawtnak thusim kha a tum. Cutik ah Lydia cun cuvek duhdatnak cu a dik mi duhdawtnak a si lo tiah a ruat. A thinlungah thu a ngaihtuah ih a tlangval pa cu, cuihmun ihsin tlung dingin a dil. Pathian in rem ti ah cun kan tawngaw leh ding tiah a tlansan. A zan cu hitin a mah duhtu cu ca a kuat, ” Tlangval pa ka lo duh tiah in sim ih na duhdawtnak hi lemcannak men a si ti ka thei fiang, I Cor. 13: 5 kha rak siar aw, ‘ duhdatnak cu a cang mawi lo dah lo,” ti a si. Tuizan ihsin in theih hngilh mai aw,” tiin. Himi nu hin Pathian thu Bible vek in thil ten um a hrial vivo ih a tha lo mi a filter vi vo ruangah a pasal neih a hung cut tikah an ram sungih Pathian mi hman mi, rawngbawltu Pastor, milian em em thawn an nei aw ih sungkua hlawhtling dintu ah an cang.\nUlenau Joseph, Daniel tei ruahvah li pawl hi kan aur em em theu. Zule sa, leh fala le tlangvalnak ah ciahbuah aw lo ih an um theinak cu, an taksa mawi ruangah a si lo, an fim ruang khal ah a si lo, an dinhmun a that ruang khal ah a silo, Pathian thu ruangah a si, halleluiah! Kan sual tuah zawngih kan thinlung sungih thu in sim theutu kha Pathian thu a si. Cu cu himnak thuthup a si. Kan miphun le kan ram ahhin nule pa sinak lam ah taksa “virgin” tla kan ngainep ih mibanglo titawk ih kan ruah ruangah ka taksa a “var kau” theh a si hi. Shakespeare cun,” mipa in a nupi hrangih a laksawng thabik leh nunau khal ih a pasal hrangih a laksawng thabik cu, a taksa himnak, “virgin” hi a si a ti.\nZumtu kan taksa hi sual lam ih lehnak ding hrangah Pathian in a tuah lo, man ih a lei mi ( I Cor. 6: 20) a mai duhdan vek ih a hman ding mi-ah a tuah mi a si. Taksa thinlung, thlarau (I The. 5: 23) him theinak thuthup cu Pathian thu lawng hi a si. Kilhimawknak thabik (Security) cu Pathian thu ih um lawng hi a si. Thil pakhat khat kan tuah mi ahhin Pathian thu in ziangtin ha a ti, Pathian cu a thu hmangin ka thinlung sungah ziangtin a tawng? timi ruattu hrangah cun thlemnak hin hmun ram a nei thei lo a si.\nSualnak phun zakip lak ah tawng (tong) lo ih in kil theitu, hriam nam tel loih in kilhim theitu, fungfek tel loih in kilhim theitu cu Pathian thu lawng hi a si. Ulenau Pathian thu hi nangmah in na kil maw, a mah in a lo kil ha? ruat tha uhsi.\n3. Pathian Thu cu, Mirethei, Dinhmun sia Lak Ihta in Cawisangtu a si, (Sam 113: 7).\nBibile ih thazang laknak thabik pakhat cu Pathian cun mi fim leh mi ropi ihsin bultan mi a cawimawi lem loih dinhmun sia mi farah, mi rethei dimhmun ihsin mi a cawisang theu tihi a si.\n(a) David cu a unau pawl aiih din hmun niam tuukhaltu men a sinan, raldo thiam leh ruangrai tha a ule nau pawl aiin Pathian in a cawisang sawn, ziangruangah? a thu ih umtu a si ruangah a si. Thusimtu pakhat in,” Bible cu Helicopter (Vanzam) vek a si ih a pawk tamtu poh poh cu a cawisang theu,”. Bible ah hin ka hmuh lo mi thil pakhat a um, cu mi cu,”Pathian ih a cawisan thei lo mi” a si.\n(b) Peter cu an sehvel ah ngakai ih pum cawmaw a si. Himi caan ah hin ngakaitu hi mi aiih hnuai deuh dinhmun ih um an rak si. Asinan Pathian in a thu ih umtu a si ruangah cungsin ah a vawrh ih minungkaitu, Bible ngantu ah a cang a si. Pathian thu tak hi cu aw!\n(c) Ruth hi dinhmun se pittawp ih um a si. A pasal a thih lawng silovin, an hnam tlansan ih mai pasal nu thluntu a si. An hnam leh miphun hrangah cun huat umza a si ding. A mai dinhmun khal a mah le a mah a zohawk tikah a bei a dawng zet ko ding. Asinan thih le thih tiih Pathian leh a thu pawmtu a si ruangah Jesuh hringtu nu ropi ah cawisan in a um.\n(d) Esther nu le pa thitha nei lo, a pu Mordikai ih cawmcawp dinhmun sia te, mi farah kha, Pathian in a cawisangih Medopersia Lalnu ah a cang ta riai. Kan Pathian thu hicun din hmun sia ih um pawl a cawisang theu a si.\n(e) Joseph cu a ule nau pawlin an zuar, a thih khal pawi an tilo, sual ih puh in a um, thawngah a tla, a sinan Pathian thu cu a thinlung sungah a um ih khur sung khal ah a tla ve thei lo, thawng sungkhal ah a tla ve thei lo. A netalam ah cun Pathian thu cun a cawisangih ramuktu dawttu (Prime Minister) tiang a tuan a si kha. Daniel leh a rual pathum cu, a nu le pa hman khawp lovin ram dangah sal ah hruai in an um nan, Pathian thu cu an sungah a um ih, ram roreltu lak ah hotu pawl lak ih hotu ah Pathian in a tuah a si.\n(f) Moses cu a pianthlak pek ihsin, lawm hman hlawh thei lo dinhmun tihnung za ah a um nan Pathian thu a hmuh cun Pathian in a cawimawi ih Egypt ram ihsin Pathian mipawl mi tampi hruaisuaktu ah a cang a si kha. Pathian thu tak hi cu aw! Ule nau kan nihkhal phanghlah uhsi nikhat khat ah Pathian in in cawisang leh ding. A rei ah maw rei lo ah maw a thu ih umtu pawl laksawng pek duhtu Pathian leh cawisan in tumtu Pathian kan hnen ah a um a si.. Thinphangin um hlah uhsi. A thu lawng hi buaipi sin sin uhsi.\n4. Pathian Thu cu Kan Ceiawknak a si, (Tirhthlah 6: 15; I Peter 3: 3-4;)\nRam pakhat ahhin, an ram mi mawi (miss) an hril. Fala tam zet cu, tawmpaw kheh aiih no sawn, taksa ruangkhal rua phunung pek vek ih sang leh tling zerzer, ruh nei lo tipangnak khawp ih ruangrai nem cu lamtual ah suak in mawi cuhaw in an theh lang aw. Pakhat hnu pakhat a mawi bik si zuam aw in theitawk an suah hai. Mipi cun zoha a mawibik ding ti rakzoh in ‘Ar rul hmu’ bangin an hngawng an dak teu teu. Mihrek cu himi a mawi bik ding tiah paisa an rak thap aw in umhmun ah pakhat leh pakhat an rak el aw cel cel fawn. A zuamawtu mi 50 lak ah a neta bik cu a rasuak ih naupai phah in a ra suak ta riai. A mah hi mi rethei farah innsang ihsin suak mi a si.\nNaupai hmel tha em em cu a ra suak kha mipi in an hmuh tikah mipi thenkhat cun mak an ti ih an rak au ciam co. Kuai an phaw ih kahmawi kapin an kut an beng thlurh thlo hai. Cui naupai nu cu a zohrei poh poh ih thinlungah a pakhatnak dinhmun a la vi vo. A thenkhat pawl in nautat zawkzet phah in an rak au cel cel. A sinan a taksa mawinak leh a cangvai cu midang aiin a let zakhat in a mawi ih a nautattu pawl khal an tiral duah do thlang. Minung 50 sungah cun 40 cu hnawl an si zo nan naupai nu cu pahra lak ah a tel ner no lai. Top Ten lak ihsin mi pathum an hril ih cunah khalah cun a tel la la.\nFapai cu taksa mawinak ding umlo a bang ko nan, a zohtu pawl ih mitah cun, Arsi, Vangro leh Tifiam riat tlun ih nitla zikte pawlih mawinak kawmkhawm aiih mawi in an hmu. Naupai si lovin mawinak hmuah hmuah paitu vekin an hmu. Mipi khal in mawi an ti tuk ih an khadi leh cilri tla khal thei lovin an rak zoh hai. Mipi pawl thinlung sungah cun zo ih nau si a pai ding a pasal cu a van a va tha awm ve aw! tiah an ruat hai. A netabik (final) ahcun a pakhatnak a la ta riai. Mipi pawl cun,” A phu reng reng, a phu reng reng” tiah pangpar an rak awrh ciam co. Naupai cu a pakhatnak a lak ihsin a hmaikar ah, ‘interview’ an tuahsak ih ziangruangah a pakhatnak na la thei? ziangti vek ih na zuam? tiah thu an sut.\nA sannak cu hihi a si, ” Mawinak ka nei lo, ka mawinak cu Bible Pathian thu hi a si, zingtin Bible hi ka pawm ih thla ka cam theu, naupai ka si lo,ka tai ah Pathian thu Bible hi ka phuar ih a rem dan dan in ka ra theh lang aw ve mai a si, ka mawinak cu Pathian thu a si, kei tla a pakhatnak ka ngah thei hi ka mang a bang, nan mithmuh ah ziangti ka mawi tihi thu lo suh ding ka nei sawn a si,” tiah a ti. Zumtu ule nau, a tlun ih tehthimnak thu vek in, Pathian thu lawnghi kan mawinak, kan ceiawknak thabik a si. Pathian thu ih umlotu cu ziangvek hlawnthil mawinak khal in ceiaw sehla, hminsiat hlawhtawk fang mawinak a si.\nMirang pawl in, ” Beauty is skin deep” ( Vun lawng a hlen mi mawinak men) an rak ti. Kan vun phen ah hin ruh le rang a um ih a lenglam vun ceimawi men hi mawinak tling a si lo. Peter in, ” Nan ceiawknak cu lenglam mawinak hrangah sui le ngun hlawn thil si hlah seh,” (I Peter 3: 3-4) a ti.\nZumtu ulenau sui le ngun hi a tha lo kan tinak a si lo. Asinan mawinak hrangah cun ceiawknak ah a tlaktlai lo tihi theih a va cu thlang ve. Mawinak tak tak cu sunglam mawinak a si, cu cu Pathian thu a si. Neihawknak ih “Mo” a mawi thei patawp ih a ceiawknak khi a mawinak tak tak a si lo, nikhat daih ceiawknak men a si. A mawinak tak tak cu, an neihawk hnu ih a thinlung leh ziaza, nuntu khawsak a si sawn. Stephen cu mipi hmai ah tih lo leh zam lo in thuthang tha a sim lai ah a hmel cu, ‘Vancung mi’ (Angel) vek in a tha, (Tirhthlah 6: 15).\nA mah leh a mah kha a hmel a tha ti kha a thei awlo nan mi hmuh ah a mawi Hmeltha diktak cu ‘vun mawi men silovin’ Pathian thu thawn a thuam awmi a zohtui thinlung mit ih mawi hi a si. Zovek leitaksalam ih mi mawi khal khi an ziaza a that lo ah cun, mi mawi silovin mi zangfahthlak an si. Kohhran thawkpek (Early Church) lai ih rinsan tlak mi pakhat Jerome cun, ” Mi pakhat Bible a siar laitak leh Bible hngengsan ih a ihthah laitak hi a mawi lai bik a si a ti. Ulanau, kan sungkua, bulpak, Kohhran, khawtlang, rampum in Pathian thu hi kan ceiawknak ah kan hmang thlang kei uh. Tarkhal ah mawi tho thonak thuthup (Sam 92: 14) damlo can leh tlaksiat caan khal ih thinlung leh hmel mawi ring ring theinak, a tlapse thei lomi mawinak tak tak cu Pathian thu hi a si. Kan Pathian thu tak hi cu aw!\n5. Pathian Thu ah Ziangkim a um, (Phi. 4: 11).\na. Pathian thu ah hin lungawinak dik tak a um, (Phi. 4: 11). . Tirhkoh Paul cu, a thihzik zawngte ah khan thawnginn thim rem rem bek lak leh khaw hmuhnak awng te tek te an vihkuat mi sungah a um. Thinlung lam leh taksa lam ah harsatnak tampi a tuar nan, Pathian thu neitu a si ruangah, ” ziangkim ka tawn mi ah lungawi dan ka thiam zo,” tiah a ti thei tho tho.\nb. Pathian thu ah lungkim thiamnak a um, . (Phi. 4: 11). Paul ih thu kan zoh pemzawm a sile, lungawi dan ka thiam a ti lawng si lovin, lungkim dan khal a thiam timi thu kan hmu thei. Lungawi hi cu thilawl tla a si men thei. A sinan “Lungkim” thiam hicu a har men ding. Paul in a uar hleice mi cu, ” ziangkim ah lungkim thiam hi” a si. Ulenau Pathian in kan par ih a lairel mi ah lungkim thiam uhsi. Pathian thu a uar tucun ziangkim ah an lung a kim theu.\nc. Pathian thu ah cun lennek leh fimnak a um, (I Siang. 3: 12-13). Pathian thu ah cun lennak khal a um fimnak khal a um. Ziangkim a um. Pathian cu a mai caan ah a tlai dah lo. A caan bikhiah a thlen cun mi farah khal lennak a pe theu a si. Siangpahrang Solomon in Pathian hnen ah fimnak a dil ih fimnak lawng silovin lennak a pek pet. A thu buaipitu, a thu zirtu pawl khal hi a caan te ah Pathian in malsawmnak a pesal theu. Daniel leh a rualpi pawl kha an rualpi dang aiih an fim cuangnak cu Pathian thu ih an umnak ruangah a si. Pathian thu ahhin rual hlawihnak a um a si.\nd. Pathian thu ah damreinak a um, (Thufim 3: 16). Pathian lawngin minung dam kum a thawn thei. Damreinak khal hi Pathian ta a si. Hezekiah cu, “na thi ding” tiah Zawlnei Isaiah in a sim. Asinan Pathian hmaiah lungsir mitthli thawn a tap ih a dil sal tik ah Pathian in kum 15 a dam sauter sal, (II Siangpahrang 20: 6). Hi thuthawn pehpar aw in zumtu hi kan damrei ngei ngei ding tinak a si lo. Kan sim duh mi tak tak cu, a thu hi si le vai aiin a tha sawn, doctor pawl aiin a tha sawn, a thu ah hin damnak kim leh damreinak a um kan ti duhnak a si. Sizung tha tha pam theitu an dam rei cuang lo, sii le vai tha tha lei theitu an dam rei cuang lo, damreinak lamzin cu Pathian duhzawng tuah ih a thu lawng buaipi hi a si. Pathian kut vawrh lam ah damreinak a um ih cumi lak thei dan cu Pathian thu vek ih nun hi a si. Pathian thu ah hin ziangkim a um a si.\nZumtu ulenau kan dam sungah hin, leitlun thil le ri buaipi man kan silo. Pathian in lei le van aiin a duh sawn mi a thu (Luke 21: 33) lawng hi buai pi in kan nun kan hmang cio kei uh. Leilung tlun ah tutiangih a reltu ka theih lo mi pakhat a um. Cu mi cu, “Pathian thu ah ka nauhak lai ihsin ka rak um, a thuvek in ka rak nung, ka upat hnu ah ka sir aw” titu hi a si. Pathian thu cu minung nun thleng danglamtu a si, (2) Pathian thu cu suallak ihsin in humtu a si, (3) Pathian thu cu, mirethei, dinhmun sia lak ihta in cawisangtu a si, (4) Pathian thu cu kan ceiawknak a si, (5) Pathian Thu ah Ziangkim a um,, nule pa tih thiam dan khal a um, pasal leh nupi hawl dan leh neihawk hnu khalah duhdaw-aw tak ih nun thiamnak khal a um, hlawhhlinnak khal a um, kan neih tawk (nupi sal thu khal ah- kan neihmi pakhatah lungkim thiamnak a um, leitlun thil le ri khal ah siseh) ah lungkim thiamna a um.\nLeitlun ih thil um hmuah hmuah hi a thu ah a um. Pathian in kan inn leh lo tha em em aiin kan cabuai tlun ih kan ret mi Bible hi a ngaihsak sawn ih hmang ding leh rinsan ding ah in duhsak sawn a si. Pathian thu tawngkam khat te hi lei leh van tuahthatnak, mi lai tuahthatnak ziangkim suahnak bulhram pi a si. KAN PATHIAN THU TAK HI CU AW! A siarte kan zaten Bible ah hin ziangkim a um ti thei in thinlung hngngam zet leh lungawi ten tu ro ri ihsin siar in uar sin sin uhsi, Amen.


Ting 200 Hlo Thubuai ah Chin Cozah in A Heektu siseh Thuthang Ngantu khal Khing tum | The Chin TImes\nTing 200 Hlo Thubuai ah Chin Cozah in A Heektu siseh Thuthang Ngantu khal Khing tum\nA vei 69nak Chin National Day Puaipi Falam ih tuahmi ahlu ngahmi ting 200 thawn pehpar in Chin ramkulh cozah in lehrulsalnak an nei tum a si. Cuih thuthawn pehpar in thuhla phawrhsal in Eiruuk dodaltu commission hnen ih a heektu pathum le thuthang a ngantu Chin World thuthang cu khiingnak a nei tum tiah theih a si.\nHi thuthawn pehpar in April 8 zanlam ah Chin Ramkulh cozah ṭuanvonei in media pawl tawnkhawmnak a neihnak ah a sim a si. Minister U Soe Htet in, “Thuthang a dik lo zawngih ngan in mi thangsiat duh phuahcop in thuthang ngantu Chin World media le Eiruknak dodalnak commission hnen ih heeknak a nei tu milai pathum pawl cu Chin ramkulh cozah in Upadi vekin khiingnak nei ding in kan timtuah. Hihi Chief Minister khal in ṭuanvo pek a si” tin a sim thu THP in a ngan.\nSocial Minister Pu Pau Lun Min Thang khal in, “Thuthang hi source pakhat lawng le ṭhaten hliakhlainak um loin Chin media nih thuthang nan ngan lo ding ah kan duh. Ram mipi hrangah thuthang dik thantu si ding ah ka duh” ti khalin a sim ve a si.\nHi tiih khiingnak an neihsal ding thuthawn pehpar in Chin World media Salai Hung Htun Gei cun, “Kan nih cu, Eiruuk dodalnak commission hnen ih an khiingmi ca kan nganmi a siih, kan mah lam cun a sualmi zianghman kan ngan mi a umlo. Ziangruangah in khiingtum timi cu; hi thu thawn pehpar in March 28 ni ah CM in Hakha post ah simfiangnak a rak nei zo, cumi kha CM in simfiangnak kan nei zomi ziang ruangah online ah a thleng sal tiah a thinheng, cumibik a si ko ding ka zum. March 28 ni Hakha post ih simfiangnak an nei mi cu Hakha ca in si tikah Chin ramkulh zate huap in an thei velo, kha mi pawl in eiruuk dodalnak hnen ih heeknak an nei mi cu March 30 ni ah a si. Cumi hnu an heeknak ca ka ngah ih April thla lam ah kan nih kan ngan mi a si, Hakha post ih simfiangnak an neihmi tla ka ngan tel cih ko, tuthang sual/kan duhduh ih nganmi zianghman a um lo.” tin a sim.\nEiruuk dodalnak hnen ih a heektu pathum pawl an khiingsal dingmi cu acang theimi a si ko tin khal a simbet a si. Hi thu cu, 2017 kum Avei 69nak Chin National Day, Falam Puaipi lai ah Htut Khaung Gyi company in Chin ramkulh cozah hnen ah ting 200 a rak hlu mi cu cohlannak ca siseh, hman salnak ca siseh zianghman a um nawnlo ruangah a hlo men tin an ruat ih Eiruuk dodalnak commission hnen Salai Mang Om, U Om Pai le Salai Boi Thang Khe hmin in heeknak an nei mi a si. Chinland Herald ta laksawngmi a si.\nPrevious articlePukmah 59(f) Kan Kaihhnget Hi A San Nan Thei Maw: Wai Lwin\nNext articleISRAEL HRILAWKNAK & US BORUAK


AA Pawlin Santhar Thiamnak Hmangin Kawl Ralkap Do An Tum – Buannel News\nAA Pawlin Santhar Thiamnak Hmangin Kawl Ralkap Do An Tum\nSeptember 12, 2019 Buannel News Latest, Myanmar News, NEWS, POLITICS 0\nAA kan ti mai Rakhine (revolutionary army), Arakan Army pawl hi an awl lo ding. Kawlram cozah hnakin an fim sawn cun thil a buaithlak zet ding. India cozah ṭhauh-hlan-yi pawlin an cozah hnenih report an peknak ah AA hriamnam kai pawlin Kawlram cozah ralkap pawl cu santhar thiamnak, Bluetooth le Wi-Fi technology pawl hmangih pal puah bomb kam in an do tum tiah report an peknakah an rel tel. Hi thu hi India ram Mumbai ih um TNA news in a relmi a si.\nAA hriamnam kai pawl hi tu ah hin Mizoram Lawngtlai District sungah bu an khuar ih Kaladan tiva hmangih India-Myanmar pehtlaihawknak ding tla an hring hro rero tiah thu thang cun a rel. Kaladan project hi India cozah-in South East Asia lamih pursumnak a tuah tumnak lamzin pi bik pakhat ih a hman tummi a si. Curuangah AA pawl, India ram sungih an cangvaih dan hi ṭhauh-hlan-yi pawl cun an zoh nasa.\nSanthar thiamnak hman a ṭul vivo ruangah Myanmar cozah khal IT le technology lamah a ṭhanso lo ahcun tlangpar hriamnam kai pawl hi a neh mai mai nawn lo ding. India thuthang latu pakhat Zee news agency in an rel dan cun Kawlram ralkap pawl khalin AA pawl ih pal puah bomb, santhar thiamnak hmangih an kam tummi pawl hi rak kham tumin technology thiamnak sang hmangih hna a ṭuan tum thu a rel ve. A zo sawn ha thiam sawn ke, ti a si thlang.\nAA le hriamnam kai a phun phun do dingin India cozah cun kan dung February thla lam ihsi khan a hun cangvai ih, Myanmar thawi’ an ramri tluan ih hrianmam kai pawl tawmbuk 12 lai a siatsuah sak thluh. Asinan, Kaladan tiva tluan ih AA cangvaihnak cu tu tiang a um lai.\nAA pawl hin Paletwa lilawn tuahnak dingih thir phurtu lawng cu kan dung thla ah khan an rak kap ih lawng mawngtu pawl tla an kai thluh. Asinan, leh hnu lamah an suah sal. San thar thiamnak hmangih cozah do an hun tum ngai ngai tikah cozah lam kha thiamnak sang hmangih a cangvaih a ṭul ti a fiang. Kawl ralkap kha hin AA pawl hi a duh vekin a nuai hlo thei hrih lo cu a si hi.\nBanhla Ei Uar Aw\nTon Zang Myo-ne Ah Pangang Rawl Kung An Cing Sal Ding


Donald Trump Nih A Rak Tuah Cia Mi Pawl Hnu Zulh Dawipa In Biden Nih Excutive Orders 42 A Chuah Mi – Chuncha News\nDonald Trump Nih A Rak Tuah Cia Mi Pawl Hnu Zulh Dawipa In Biden Nih Excutive Orders 42 A Chuah Mi\nDonald Trump Ih Rak Tuah Cia Mi Hnawl Sal Phah In President Joe Biden In Office A Lak Hnu Ni 11 Sung Ih Daan A Suah Mi 42 Pawl (Excutive Orders) .Pakhatnak. Ramsung ramleng feh sukso nak ah mask hruh tengteng ding. Himi pawl ah vanzamleeng colh-hmun, vanzamleeng sung, tlangleng, lawng, le khawsung fehnak bus pawl tla an tel. Ramleng in ra lut pawl Covid-19 ka nei lo a si tih fiangnak ca hmuh tengteng tul.\nPahnihnak. Ni 100 sung mask hruh tenteng ding in ramsung ummi le kumpi lam thawn pehpar aw ih hnatuan tu, leiram, le mipungkhawmnak hmun pawl ah mask hruh in pi ruk hlat aw ih um ding.Pathumnak. Donald Trump ih a rak khammi nu/pa sinak thleng pawl U.S. ralkap luh sian a si lo ding timi daan thiatbal in siannak pek sal\nPalinak. DACA tih mi nauhak te lai ihsin US thleng zo nan upadi thawn kalh aw ih um pawl an ramah dawi kirsal lo ding in cawl hrih Panganak.Paris Climate Accord ti ih kawh, leitlun nikhua umtuzia thlengdanglam dan tawlrelnak a si mi ram phunphun pawlkom nak ah tel sal. Doanld Trump in president a si lai ah, US tel ve lo ding in a rak suah pi.\nParuk nak. Mipakhat ih nu lole pa sinak/a kawhawkdan thawn pehparaw in thleidannak nei lo ding. A bik in hnatuannak hmun pawl ah. Pa Sarihnak. Donald Trump in khualtlawnnak ding ih a kham mi ram pawl ong sal, a bik in Muslim ram pawl\nPariatnak. World Health Organization (WHO) tih mi, leitlun huap harhdamnak pawlkom ah tel sal. Dr. Anthony Fauci cu US aiawh ih hotu ah ret. Pakua nak. Canada ram in US ram kulh sung hmunzakip ah dat-si phurh nak ding ih tuah mi Keystone XL pipeline cu tuah peh lo ding in colh ter\nPahra nak. Nikhua umtuzia thlengdanglamnak lam (climate change) thuhla tawlrel ding cu ramsung ramleng thuhla fehpi dan dingah thupi zetah ret ding. Cumi dungthlun in, dat-si leh gas phunphun pawl lak lut lo ding in le tipi/tiva kap pawl ah luang lut ter lo ding in kham ding\nHleikhatnak. Europe leh South Africa ihsin US ramsung a lut mi pawl Covid-19 ruangih khamnak tete um mi pawl remṭha sal. Hleihnihnak. Tlawng inn pawl him te ih ong sal theinak ding in leh tlawng kai peh vivo thei ding in kilhimawknak ding daan pawl suah\nHleithumnak. Rampumhuap ih um leiba (thuthennak zung le bank tihvek ih a ra mi pawl) kuan dingmi a phunphun pawl cu March 31 tiang ṭhawn sak. Hleili nak. US ram mi silo, updadi leng ih um ramdang mi pawl US mipum siarnak (census) ah telh ve ding .Hlei nganak. College tlawngta pawl in tlawngkainak hrang an cawi mi leiba pawl kuan sal ding ni netabik cu September 30 tiang ṭhawn sak .Hleiruknak. Pandemic Testing Board tih mi Coronavirus nei maw nei lo zohnak hotatu pawlkom din. Hi mi hi mipi pawl natnak nei maw nei lo a rang sin le tamsin in zoh theinak ding ih din mi a si\nHlei Sarih nak. Coronavisrus thawn pehparmi thuhla pawl dik le awl zet in zoh thei le thei thei ding in tuah .Hlei riatnak. Donald Trump ih rak thawk mi ramri kulh nak hruang rak din mi cu tuah peh lo ding cawl ter .Hlei Kuanak. Donald Trump in kumpi lam in sumpai bawmnak pe nawn lo ding in a kham mi khua “sanctuary cities” tih ih kawh mi upadi daan kalh ih um ramdangmi pawl humhimnak petu khua pawl ah sumpai bawmnak peksal ding\nKulnak. Sumtuahnak nei tu (Business) le sumtuahnak lam ih pawlkomnak (Corporations) pawl thlun dingih tuahmi daan pawl ṭhiat sal .Kul le khat. Kumpi leh kumpi thawn pehparaw ih hnatuan tu pawl hrang hnatuan man nazi pakhat ah amalbik $15 ah ṭhan . Kul le hnih. US ram sungsuak thilri pawl a tam sin in lei ding\nKul le thum. Mexico City Policy tih ih kawh mi nau thlak nak (abortion) hmun pawl ah kumpi in sumpai bawmnak pe lo ding in Donald Trump ih kham cu linglet in bawmnak pek sal. Kul le Li. Liberia ram mi pawl an ramah kir ter sal ding cu June 30, 2022 ah ṭhawn sal\nKul le Nga. Politic lam ih hnatuan pawl thuhman lo leh mah hlawknak lawng ih tuan lo ding in “ethics pledge” tih mi nuncan ziazatha thutiam kam nak tuah sak .Kul le ruk. Donald Trump in US tlawng inn ih thuanthu zirnak (history) cabu sungah zirbet dingih a telh mi pawl, bet sal lo ding in tawlrel. Himi a ruang cu, a bet mi pawl ah Trump ih party lam hoizawng ih ruahnak a tamtuk ruangah a si ti’n Presdient Biden lam in an sim. Himi thu hi Nix the 1776 Commission tin kawh a si.Kul le Sarih. January 22 ih sin thawk, upadi thawn kalh aw ih um ramdang mi pawl ni 100 sung dawi kirsal lo ding\nKul le riat. HealthCare.gov ah Feb. 15 in May 15 tiang Medicaid ngah ding in hmin pek sal thei. Cun, Obamacare ti ih theih mi, Affordable Care Act khal hnaihnoknak um lo in hman peh vivo thei sal ding in tuah .Kul le Kua. Tikpan (Science), thilri tuahthiamnak (technology), le thansonak lam ah thurawn tu dingah ruahnak petu (advisors) pawl din\nSawmThum. Covid-19 ruangih harsatnak a tuar rero mi ramdang pawl bawmnak pek in US cu leitlun ah hruaitubik a si nak langtersal .Thumkhat. Hnatuan tu pawl hrangah Covid-19 ih sin damnak le kilhimawk nak hrangah thlun dingmi kilkhawinak thutlangpi le tulsammi pawl cu Occupational Safety and Health Administration (OSHA) hmang in tawlrelsak .Thumhnih. FEMA hmang in coronavirus khamnak dingih sii dawtnak hmun pawl tawlrel ding\nThumthum. Coronavirus ruangih hnatuan nei lo, stimulus check ngah lo pawl le, ei le in lei nak ding nei lo pawl hrangah bawmnak pek.Thumli. Miphun mal le nauta harsa cuang (minorities) pawl kumpi in bawmnak pek in an mah leh hnamdang karlak ah thleidannak um lo in bangrep ih zoh. Thum nga. Asian-American leh Pacific islander pawl parah ih miphun thleidannak, huatnak, hmuhsuam le tuarh theilo nak pawl mawhnak pe in do. A liamcia kum ah himi miphun pawl parah ah Coronavirus thawn pehparaw in siseh thleidannak a karh sinsin ti ih hmuh ruangah a si\nThum Ruk. Thawng inn thuhla remtha sal, a bik in kumpi ta silo, pumpak (private) thawng inn pawl thawn pehzom awknak cat ter .Thum Sarih. Covid-19 zohkhennak hrang sii, test nak le, pumpak kilhimnak thilri pawl a rang thei bik zem suak.Thum Riat. Inn lei le zuar thei nak thuhla ah zokhal thleidan um lo in zalen zet in tuah thei ding in Donald Trump ih rak tuah cia mi daan pawl zoh kirsal in Fair Housing Act thawn mil aw in remṭha sal .Thum Kua. US ramsung ih rak um hmaisa (Indian Americans) pawl thawn pehthlaihawk nak khoh ter sal\nSawmli. Covid-19 kilhimknak hrang ih hman mi rampi ralkap pawl hrang ih cem man a zaten pe sal ding.Sawmli khat. Covid-19 kilhimnak hrangah thil tulmi pawl awl te ngah thei ding tamsin in le ṭha sin in tuah.\nSawmlihnih. Donald Trump ih US sung ih um ramdangmi thawn pehparaw in ziangtin tuah ding ti ih a tumtahmi (Civil Immigration Enforcement Policies) pawl ṭhiat sal Sources: Politico, CNN, The Washington Post\nTerrorist Khalid Sheikh Mohammed Le Thongtla Vialte Caah Biden Nih Thawngttha A Theih Ter Hna\nGenral Min Aung Hlaing Bia Nan Duh Poah In Nan Kuaih Piak Tiah Cathanh An Chuah Cang Hih!


”Bomb Kam Mi Phleh Dan” (+VIDEO) – Onlinenungak\n”Bomb Kam Mi Phleh Dan”\nKepal Bomb kam mi phleh dan hi ziang mawti ih kantawn pang asi le kan mai ramsung ah cun tanta lo ih phleh suah vivo thei sehla atha ding’. Neta lam hrang ah tih nung mi asi’ CNDF/CDF/PDF pawl a mamawh le thiam duh kan um pangah’ le Kepal Bomb lakih kan him theinak ding’ Bomb Saya tel lo can khal ih mahte phleh thei ding’ duh sak nak thawn’ kantar mi asi. Chin Knowledge Media\nThawngpang dang relchap : U Kyaw Moe Tun telin NUG cozah palai hna he tonnak cu American Embassy nih a langhter


ASEAN Member Ram In Burma Cozah Sawi Sel - Chinland Today Media\nAugust 12, 2009 11:57 pm·0 comments\nAssociation Of South East Asian Nation (ASEAN) Member ram pawlcun Mizan sunih Burma ralkap Cozah Court in Aung San Suu Kyi hrem betnak thu an suah cu an sawisel zetih ASEAN member ramih hleiah US, EU, Britain, France pawlkhal in himi thu ih Burma Ralkap Cozah an sawisel nak thu an suah.\nHimi laiah Burma ram In hnen China cun Burma ram dancu zah thiamsak a ttul tiah a simih, BBC Correspondent, Karishma Vaswani cun Burma ram thuhla ih China thu suakcu UN dankalh a si tiah mi tampi in an ruat a si a ti.\nHimi thu ah Aung San Suu Kyi ih Lowyer cun Burma ralkap Cozah cu court ah khin sal a tumih Burma ram thuhla ah UN Palai Ibrahim Gambari cun tuisun ah Aung San Suu Kyi tello ih Burma ramin hnakum ih hril awknak tuah a tumcu umzia neilo thil a si a ti ih, Burma ram tundin thatsal nakdingah cun Aung San Suu Kyi suah zalen hmaisak a ttul a si ati.\nMinister Kap That\nTuisun ah Ingushetia ramih Construction Minister, Ruslan Amerkhanov cu Magas ih a mai Office ah kahthat a si tiah Russian News Agency cun a puang. Tui kum June thla khalah Ingushrtia ram President, Yunus Bek Yeukorov khal kha nazetih kah a sizo ih a si nan a thilo.\nIngushetia ramhi an ram Inn hnen Chechny ram vek thotho in Tapung pawlleh Cozah ralkap pawlhi an do aw ringring ih, tui kan dung naite ni 10 sung khalah Russia Emergency ih hnatuan minung 3 kahthat an sizo.\nTaiwan Ram Thlipi Hrang\nMizan sunih Taiwan ram thlipi hrangin a nuaihlo an timi minung 700 hrawngcu tuisun ah nungdam in an runsuaksal. Taiwan Central Agency in a simnak ah tui an runhsuah mi minung 700 sungah minung 200 hranwgcu Hsialin khaw mi pawl an si tiah a simih himi ih tlunah himi khaw mi minung 100 hrawngcu an dinhmun leh an thuhla theih nak umlo in an hlo lai tiah a sim.\nMai General, Richard Hu cun Thlipi leh ruahpi leimin tuartu pawl runhsuah nakdingah Helicopter 25 hman asiih, a sinan palkai awknak lamzin a thatlo ruangah duhvekin hnatuan cak a theihlo a ti. Mizan sunih Taiwan ram thlipi hrang leh ruahsur leimin ruangah minung 60 hrawng an thi ih Lo neitu pawlih thlai cicin mi dollar Million 225 man hrawng a siat thluh ih minung umnak In n 30,000 hrawngin Electric eng neilo in an umih In 7,50,000 hrawngin tidai thianghlim in ding neilo in an um.\nTaiwan ram Inn hnen China khalin himi thlipi hrang hi a tuarzet ve ih minung 8 an thiih minung Million 1 leh 5,00,000 hrawngin an umnak Inn leh lo pawl an suahsan ih minung umnak Inn 10,000 hrawng a siat, Taiwan President, Ma Ying Jeou khalin tuisun ah himi vanduai nak hmun hi a pal dingih runhsuah nak hnatuantu pawlih hnatuan dan a zohpi ding.\nMi AA Sual Aw Ter\nUS Texas khawpi ih thinlung lam harsat nak neitu mi aa ret khawmnak hmunih hnatuan tu Jesse Salazar kum 25 micun a kilkhawi mi mi aa pawlcu a sual awk ter ciamco theu tiah Palik pawlin an thei suaksal ih Palik pawlcun thinlung lam harsat nak nei retkhawm nak leh tuamhlawm nakhmun cu Jesse Salazar hin sualawk nak hmun ah a canter tiah an sim.\nJesse Salazar in a sualawk termi minung 20 hrawng hi Phone Videa ih hmuhsuah sal a siih, himi thu ih thiamlo an coter a si len Jesse Salazar hi kum 10 thawng thlak theih a si.


US In Kawl Ralkap Pawl Ralkap Zirnak Ah Sawm Ding - Chinland Today Media\nUS In Kawl Ralkap Pawl Ralkap Zirnak Ah Sawm Ding\nOctober 19, 2012 10:59 am·0 comments\nUS acozah cun leitlun ih ralkap timtuahnak tumbik an neihnak hmun Cobra Gold ih zotu dingah kan ram ralkap pawl tla sawm a tum. Hi tawk hmun ah leitlun hmun tin ihsin ralkap a thawngtel le Thai, Asia ram tin ihsi ralkap dangdang an feh ding.\nHi tiih an sawmnak cu kan rampi ralkap pawl pehparnak US in a nei thoksal tiih a langternak khal a si. US in kan rampi ralkap thawi pehpar ih an hnaṭuan tlangnak cu 1988 ih mipi zalennak sual ih ram mipi an ausuahnak ruangih mi ziang maw tizat an kah thatnak ihsin a rak ti cat.\nKan dung kum ih hi ralkap zirhawknak ah US ralkap 10000 lenglo an feh ih Thai ralkap 3400 an tel. Asia ram dang panga – Indonesia, Japan, Malaysia, Singapore le South Korea an tel ih leitlun ram dang pakuat ihsin zohtu ralkap pawl khal an feh.\nCobra Gold hi Chon Buri, Bangkok ih nisuahnak lam ih tuah mi a siih US pawl in Vietnam War 1980 lai ih an rak din mi a si.\n1980-1988 lai hawl ih ralkap hotu lu 255 pawl hi US ih International Military Education and Training program ihsi rak zirsuak an si.\nAFF Semi Final ah Thailand In Myanmar Neh\nASEAN U-16 Championship Naypyidaw Ah Tuah Ding\nAsia Nisuahnaklam Ah IELTS Sangbik, Myanmar In Ngah\nKawlram Thuthang Malte


Ralhrang In Anmah Tantu Innsang Pakhat Ihsin Mi Pakhat Ciar Doawknak Tualrawn Ah Nan Poksuak Ding Tin Thu An Pe – Meifar\nRalhrang In Anmah Tantu Innsang Pakhat Ihsin Mi Pakhat Ciar Doawknak Tualrawn Ah Nan Poksuak Ding Tin Thu An Pe\nNovember 25, 2021 admin Myanmar 0\nMon ramsung ah ralhrang pawlin anmah tantu innsang, Pyu Saw Htee innsang le ralkap ṭuan zo innsang pawl cu innsang pakhat ah mi pakhat ciar doawknak tualrawn ah nan poksuak ding tin thu khirhkhan zet an pe. Tualsung hriamkai le PDF pawl thawn an doawknak ah ralhrang thi an tamtuk zo ruangah an daihaw nawn lo ih anmah tantu innsang hnen ihsin raldotu ding mi an kosuak tum.\nNovember zarhhnih sungah doawknak tualrawn ih poksuaktu ding pawl ih hmin cazin nan ra pe ding an ti nan tutiang ah minung 10 lawngin hmin an peaw. Curuangah ralhrang pawlin lo theih loin innsang pakhat ah mi pakhat ciar nan poksuak tengteng ding tin thu an pe.\nRalkap pension zo pakhat in, “Doawknak tualrawn ih poksuaktu ding hmin petu cu minung 10 lawng an si lai. Kan theih cing ahcun kanmah vek ralkap ṭuan zo innsang hnen ihsin an beisei a sang cuang, innsang pakhat ah mi pakhat cu lo theih loin nan poksuak ding tin in ra fial” a ti.\nDoawknak tualrawn ih poksuaktu pawl cu thlahlawh an pe hngal dingih an tlun tikah innhmun le umnak ding tatkhan pakhat ciar an pe ding thu an tiamkam. Asinan doawknak tualrawn ah ralhrang thi an tam thei tuk zo ruangah hmin pe duh cu an um mumal lo tin kiangkap um mipi pawlin media hnenah an sim thei.\nRalhrang In An Kaihmi Nunau 2 An Hruai Ih Myohla Ah Zingzoinak An Nei >>>\nRalhrang In Pitar Kum 62 Mi A Pawngsual Hnuah An Pule In “Kan Naule Pawl Hi Titsa Nei Ve An Si Ih An Supaw Ve Thei Lo” Tin Ngaithiam An Dil


Snak The Ripper feat. Onyx (Fr... -'Vandalize Shit'Naughty By Nature (DJ Kay Gee ... -'O.P.P.'Mac Miller -'Frick Park Market'Epidemic (HexOne & Tek-Nition) -'The Ocean' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z LabelAll LabelsIll Adrenaline Recores (1)Legion Records (1)Director< All DirectorsMoleculesVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 14:34The Legion (Molecules & Chucky Smash & Cee-Low) - 'Keep Your Eyes Open'(Music Video)Added: Dec 21, 2012Views: 203Label: Ill Adrenaline Recores & Legion RecordsSong Producers: The Legion (Molecules & Chucky Smash & Cee-Low)Video Directors: Jimmy Giambrone & The Legion (Molecules & Chucky Smash & Cee-Low)Rating: (5 Stars) (1)Page 1 of 1 (1 Item Found)Page: 1